Risau 30 Minit Tak Balas Mesej, Isa Khan Bergegas Jumpa Risteena

Tidak dapat dihubungi selama setengah jam, Isa Khan bimbang dan panik terbayangkan perkara buruk terjadi pada tunangnya apabila Risteena tidak menjawab panggilan mahupun membalas mesej di aplikasi WhatsApp.

Menerusi di Instagram, Risteena berkata kebiasannya mereka akan bercakap menerusi telefon ketika dalam perjalanan pulang ke rumah, namun pada hari tersebut dia terserempak banyak kereta polis dan tidak berbuat demikian.

Menurut Risteena, dia seakan tidak percaya tunangnya berkejar datang ke rumahnya untuk memastikan dirinya berada dalam keadaan selamat kerana menyangkakan dia diculik atau diragut sehingga tidak membalas mesej.

Semalam saya hilang sekejap setengah jam, tunang saya fikir saya kena culik, ragut or something bad happened. . Semalam drive balik dari rumah dia, memang tak tengok phone. Selalunya sepanjang perjalanan memang akan cakap phone sampai dah sampai rumah. Tapi semalam kebetulan kereta polis banyak, and tak sempat nak ambik phone dalam beg pun untuk tengok. Tak sangka hilang setengah jam pun tunang saya dah risau macam tu? . Sampai je kat rumah, baru tengok phone. Missed calls tak payah cakap la berapa banyak ???? Tengok-tengok tunang saya dah sampai dah kat bawah rumah. Macam tak percaya langsung sebab baru sangat je masuk rumah. 10 minit je datang dari Cheras ke Gombak. Siap datang dengan his sister and Qirin. ???? Kesian diorang! . Memang kena marah terus la lepas tu. Apa lagi ???? Takpe, sekurang-kurangnya saya tahu kalau saya hilang, awk akan cari saya? Myhero! . So kalau sesiapa ada niat nak buat bukan-bukan kat I, lupakan saja ya. Nanti korang kena berdepan dengan tunang saya yang garang ni ? . To my tunang, saya rasa selamat since awak jaga saya. Tak boleh bayangkan kalau awak takde ? My parents dah boleh harapkan awak ? . I love you, sayang. Cinta hati saya :)

A post shared by  Nur Risteena Munim (@nur_risteena) on May 19, 2020 at 3:45am PDT

Kata Risteena lagi, tidak sampai 10 minit dia masuk ke rumah, tunangnya sudah sampai di rumahnya. Malah, Risteena berkata dia turut dimarahi oleh tunangnya kerana tidak membalas panggilan mahu pun mesej.

“Sampai je kat rumah, baru tengok phone. Missed calls tak payah cakap la berapa banyak. Tengok-tengok tunang saya dah sampai dah kat bawah rumah.

“Macam tak percaya langsung sebab baru sangat je masuk rumah. 10 minit je datang dari Cheras ke Gombak. Siap datang dengan his sister and Qirin. Kesian diorang!,” tulisnya.

Risteena turut memberi amaran kepada sesiapa yang berniat jahat terhadapnya supaya melupakan sahaja hasrat tersebut kerana Isa pasti akan mencarinya sehingga jumpa.

Diakhir perkongsian, Risteena sempat menitipkan ucapan romantis buat Isa bahawa dia berasa selamat di bawah jagaannya dan tidak boleh membayangkan hidupnya tanpa tunangnya itu.


“Saya Bukan Nak Hina, Persoalkan Halal Haram Rezeki Orang”

Sebelum ini hangat diperkatakan pelakon Zul Yahya menyeru pekerja belakang tabir meninggalkan industri hiburan untuk mencari pekerjaan yang lebih diredai oleh Allah SWT.  Zul turut berkata dalam industri hiburan turut berlaku rasuah dan salah guna kuasa untuk kepentingan diri.

Bagaimanapun, Zul menjelaskan tiada niat menghina apatah lagi mempersoalkan halal haram rezeki seseorang tetapi untuk mencari yang lebih baik dan keberkatan dalam industri hiburan. Malah, apa yang diperakatan itu dari pengalaman sendiri.

“Saya cerita dari pengalaman yang dilalui sendiri. Saya bercakap pun untuk kebaikan dan bukan keburukan kerana apa disuarakan itu berkaitan hala tuju industri hiburan yang hingga kini masih tiada perubahan.

“Saya luahkan pandangan supaya golongan atasan dan pihak berkaitan dalam industri hiburan dapat melakukan perubahan membentuk hala tuju yang lebih baik. Kalau mereka mampu lakukannya, maka duduklah di situ tapi jika tak mampu lebih baik undur diri,” katanya kepada Harian Metro.

Menurut Zul, luahannya itu juga dikongsikannya bertujuan agar dalam industri hiburan membuat perubahan lebih baik. Mengulas soal keberkatan yang diperkatakan, ‘berkat’ itu sangat luas dan ia tidak akan datang dengan sendiri.

“Kita semua perlukan hiburan, tapi biarlah ia pergi kepada hala tuju lebih baik dan memberi manfaat kepada masyarakat serta penggiat seni antaranya pekerja belakang tabir untuk mendapat kehidupan selesa,” katanya.

Katanya, pilihan ada pada tangan masing-masing kerana rezeki oleh Allah SWT amat luas namun segalanya tetap menuntut pengorbanan.

Zul akui dia bersara dia bersara kerana sudah penat berhadapan dengan pelbagai kerenah ragam manusia dan turut mengakui industri hiburan sukar untuk membuat simpanan.


Hafiz Hamidun Berang Foto Disalah Guna Scammer Forex

Fotonya disalah guna oleh pihak tidak bertanggungjawab, Hafiz Hamidun mengingatkan peminatnya agar tidak tertipu dengan akaun Instagram pelaburan pertkaran mata wang asing (forex) yang menggunakan gambarnya sebagai umpan.

Tidak akan hanya berdiam diri, Hafiz berkata dia mahu membuat laporan kepada pihak berkuasa dan akan membawa perkara itu kepada Suruhanjaya Komunikasi dan Multimedia (SKMM) demi menjaga serta membersih reputasi dirinya.

“Nak tipu orang pun agak-agaklah ye. Pakailah gambar sendiri, ni pakai sebat je gambar raya aku. Sampai ada yang bertanya betul ke income dapat sampai ratus ribu macam tu. Jangan percaya ni semua PALSU.

“Korang pun janganlah terpedaya dengan iklan-iklan forex yang tipu macam ni. Ha lepas tu nanti jangan salahkan aku pulak kalau dah kena tipu,” katanya.

Dalam pada itu, Hafiz mempersoalkan pihak berkenaan mengapa harus menipu dalam perniagaan serta menasihatkan pihak yang tidak bertanggungjawab itu untuk jujur dalam berniaga.  Malah, Hafiz turut menyeru supaya tidak menggunakan gambar orang lain tanpa keizinan bagi melariskan perniagaan.


Lufya Omar Dikecam Bawa Anak Keluar Beli Baju Raya

Meskipun kerajaan kini melaksanakan Perintah Kawalan Pergerakan Bersyarat (PKPB) dimana lebih banyak kelonggaran dibuat, namun rakyat masih perlu berhati-hati lebih-lebih apabila hendak keluar rumah.

Malah, warga emas dan kanak-kanak dinasihatkan kekal di rumah kerana bimbang mudah terdedah dengan wabak COVID-19. Bagaimanapun, tindakan Lufya Omar membawa anaknya, Lanaa Haura keluar ke tempat awam dikecam netizen.

Menerusi perkongsian di Instagram, Lufya berkata dia terpaksa membawa anaknya keluar untuk mencari barang keperluan dan baju raya kerana tiada siapa boleh menjaganya di rumah.

Melihat keadaan sekarang yang bahaya untuk kanak-kanak, seorang netizen menegur tindakan pelakon itu yang mendedahkan anak kepada risiko jangkitan COVID-19 meskipun sudah memakai alat perlindungan diri.

Tidak hanya berdiam diri, Lufya tampil membalas komen menempelak netizen tersebut. Lufya menjelaskan keadaan yang memaksa dia untuk membawa juga Laana keluar.

“Puting, botol semua dah pecah, pampers pun habis… tak ada siapa nak jaga dekat rumah! Aduhai mak akan buat apa yang termampu,” katanya.

Dalam pada itu, Lufya berkata dia sudah mengambil langkah penjagaan awal sebelum keluar rumah serta berterima kasih kepada netizen yang mendoakan keselamatannya.


Emma Maembong Akui Tak Suka Keluar Shopping

Wanita dan membeli-belah sememangnya tidak dapat dipisahkan. Pantang ada jualan merah, memang terus serbu. Namun berbeza buat Emma Maembong yang mengakui dia tidak suka keluar semata-mata membeli belah.

Emma berkata dia tidak suka keluar membeli pakaian dan kebiasaannya hanya membeli secara atas talian sahaja. Namun, Emma berkata ada kalanya dia akan keluar juga untuk membeli pakaian, namun lebih selesa beli secara online.

“Sebenarnya saya ni paling tak suka ‘shopping’, lagi-lagi pilih-pilih baju di kedai.

“Biasanya memang buat online shopping sahaja. Tapi orang kata sekali sekala perlu juga keluar dan buat pembelian secara langsung. Barulah ada pengalaman yang berbeza,” katanya.

Emma mendedahkan perkara itu menerusi program realiti The House musim pertama dalam episod 9 yang pernah ditayangkan pada tahun 2016.

The House 1 menyingkap kehidupan tiga beradik selebriti popular, Emma Maembong, Chacha Maembong dan Yaya Maembong menerusi sebuah program realiti digital disiarkan kembali sepanjang tempoh Perintah Kawalan Pergerakan (PKP).


Dengan Hanya RM559 Anda Boleh Miliki HUAWEI Y6P Dengan Skrin Yang Besar Dan Gaya Yang Lebih Besar

Hanya bermodalkan kurang dari RM1,000 anda sudah boleh miliki telefon pintar dengan skrin yang besar dan jangka hayat bateri yang besar? Fuh memang ini yang ramai mencarikan? Tak sia-sia selama ini anda menanti.

Jika sebelum ini, HUAWEI Y Series (HUAWEI Y9s) dengan bateri sebesar 4000mAh mampu menyokong melayari internet sekurang-kurangnya 10 jam, bermain permainan selama kira-kira 9 jam atau bermain muzik selama lebih dari satu hari penuh.

Kali ini giliran HUAWEI mengeluarkan telefon pintar yang harga murah dengan nilai yang lebih besar untuk anda. Boleh lah anda OOTD dengan gadjet yang besar ini! Kini giliran HUAWEI Y6p pula bakal menambat hati anda.
Hadir dengan reka bentuk telefon yang unik di bahagian belakang, HUAWEI Y6p hadir dalam 3 warna berbeza iaitu Emerald Green, Phantom Purple dan Midnight Black. Saiz paparan skrinnya pula akan buat anda berpuas hati dengan nisbah skrin-ke-badan 88.4% dan akan memberikan pengalaman visual yang luas dan mendalam.

Nak tahu apa yang lagi hebat dengan HUAWEI Y6p? Jom kita kaji.

Raya anda kali ini memang akan lebih berbaloi-baloi dengan telefon pintar keluaran HUAWEI yang terbaru ini. Lagi best, anda boleh jadikan tahun ini sebagai kenangan terindah anda dengan kualiti gambar yang hebat dan tajam.

Ini semua gara-gara HUAWEI Y6p memiliki kamera belakang 13MP, termasuk kamera sudut lebar untuk digunakan semasa sesi bergambar keluarga nanti. Kamera depan dengan kuasa kamera 8MP dapat menjadikan panggilan video yang dibuat dilihat dengan jelas oleh insan tersayang anda. Jangan tak tahu, video TikTok anda juga akan lebih menarik dan lebih senang dibuat apabila setiap pergerakan dan aksi dapat dirakam dengan jelas.

Zaman sekarang ramai yang lebih gemar merakam video dan mengambil gambar menggunakan telefon pintar dan menyimpannya di dalam telefon berbanding dengan mencuci gambar untuk dijadikan album kan?

Jadi, untuk anda yang gemar mengambil gambar dan rakam video sebagai kenangan tu, anda wajib miliki telefon pintar HUAWEI ini sebabnya ruang penyimpanannya sebesar 64GB. Lebih menarik pula, sistem penyimpanan ini digabungkan dengan sistem cloud sebesar 15GB secara percuma selama 12 bulan.

Dengan AppGallery masa lapang anda akan lebih terisi dengan lebih banyak aplikasi seperti Astro Go, Here WeGo, shopee, lazada, Facebook, Maybank2U, RHB Bank, PB Engage, Touch n go e-wallet, Whatsapp, dan banyak lagi!

Sistem pengesanan empat lapisan HUAWEI Y6p ini dapat memastikan aplikasi diperiksa secara menyeluruh sekaligus anda dapat menggunakannya dengan lebih selamat apabila anda muat turut setiap aplikasi melalui AppGallery.

Dengan AppGallery ini juga anda boleh dapat macam-macam hadiah yang tak diduga tanpa henti. Lebih hebat lagi bila anda dapat pelbagai ganjaran dan faedah yang boleh ditebus dari AppGallery.

Aplikasi yang dibuat dari seluruh dunia dapat diakses berbanding dengan Google di mana aplikasi tertentu dikunci di kawasan. Senang cerita dengan AppGallery ini anda lebih selamat, lebih banyak simpanan, akan dapat lebih banyak ganjaran!

Walaupun HUAWEI ada pelbagai aplikasi di AppGallery yang di update dengan lebih cepat, kadang-kadang anda akan menginginkan aplikasi tertentu yang belum tersedia di platform bukan?

Jangan risau, anda boleh memuat turun aplikasi FindApps di AppGallery. Ia berfungsi untuk membantu anda mencari aplikasi yang anda perlukan dan mengarahkan anda ke sumber yang ada untuk memuat turun aplikasi seperti Grab, Facebook, Telegram, Facebook lite dan lain-lain.

Jadi apa tunggu lagi, tak kan anda nak tengok sahaja member anda ada HUAWEI nilai sebesar ini? Anda pun perlu ada dan grab HUAWEI Y6p ini dengan segera dan dapatkan sekali Huawei Matepad T, Huawei Band 4 Pro dengan harga RM3.69 sehari di sini.

Paling menarik anda boleh nikmati penyimpanan cloud 15 GB percuma selama 12 bulan, dan langganan PERCUMA selama 1 bulan untuk penebusan Video HUAWEI dan VIU (penebusan bermula 25 Mei dan seterusnya).

Sempena bulan Ramadhan ini, HUAWEI akan mendapat tawaran istimewa untuk produk ketibaan baru pada 16 Mei 2020. Semua kedatangan baru HUAWEI akan menjadi sebahagian daripada kempen promosi besar, mulai dari telefon pintar HUAWEI, tablet, hingga komputer riba dan pembesar suara.

Sesiapa yang membeli produk HUAWEI layak mendapat hadiah percuma. Untuk maklumat lanjut mengenai tawaran promosi ini anda boleh klik di sini.

Anda juga boleh dapatkan Huawei y6p anda hari ini dengan harga hanya rm559 di https://bit.ly/HUAWEIY6pMY.

Untuk maklumat lebih lanjut mengenai HUAWEI AppGallery layari laman rasmi ini. Jom cepat-cepat dapatkan HUAWEI Y6p dengan harga paling murah ini.


Ezzaty Abdullah Jual Mi Udang Untuk Bayar Gaji Pekerja

Susulan perlaksanaan Perintah Kawalan Pergerakan (PKP), ramai selebriti mencari pendapatan dengan berniaga. Pada awalnya hanya sekadar menjual secara suka-suka, pelakon Ezzaty Abdullah tidak menyangka mi udangnya mendapat sambutan ramai dan kini mula menjadi serius.

Ezzaty berkata, dia tidak menang tangan di dapur sehingga terpaksa memadam status membuka tempahan yang dimuat naik di laman sosial ekoran menerima permintaan yang terlalu tinggi.

Ujarnya, dia ada bertanyakan di Instagram jika ada yang ingin membeli mi udangnya dan hanya sekadar bergurau, namun tidak menyangka akan ada yang mahu membuat tempahan.

A post shared by  Ezzaty Abdullah (@ezzatyabdullah) on May 17, 2020 at 5:25pm PDT

Malah, dia turut terkejut apabila statusnya yang dimuat naik tak sampai 10 minit menerima 60 mesej tempahan. Ujarnya, dia hanya mengambil sedikit tempahan terlebih dahulu kerana bimbang tidak dapat memenuhi permintaan.

“Tak sampai 10 minit saya sudah terima kira-kira 60 mesej tempahan. Saya terkejut dan jadi takut, saya terus padam posting itu. Daripada 60 orang, saya Cuma ambil 35 pesanan kerana saya takut tak mampu memenuhi semua permintaan,” katanya kepada mStar Online.

Dalam pada itu, isteri kepada pelakon Azwan Kombos itu berkata dia mengambil keputusan untuk menjual mi udang kerana bagi menampung pembayaran gaji pekerja spa milik mereka. Ujarnya, dia tidak mahu menggunakan wang simpanan kerana mahu digunakan untuk membeli rumah.

“Kami orang seni tiada pendapatan. Saya ada bisnes spa tapi masih belum boleh beroperasi selagi Perintah Kawalan Pergerakan (PKP) masih dilaksanakan.

“Saya dan Azwan dah pening memikirkan cara untuk membayar gaji staf kami. Kami tidak mahu menggunakan duit simpanan kerana duit itu mahu digunakan untuk membeli rumah. Ini salah satu cara saya dan suami cari duit,” katanya.


Khir Rahman Kesal Ogy Ahmad Daud Mungkir Janji Bayar Hutang

Nampaknya, kemelut isu bayaran pelakon dan produksi teater Korupsi Dewan Semandung masih tiada kesudahan lagi. Sebelum ini penerbitnya, Fauziah Ahmad Daud berjanji akan menjelaskan segala bayaran yang tertunggak secepat mungkin.

Bagaimanapun, pengarah teater tersebut, Khir Rahman meluahkan rasa kesal terhadap Fauziah yang mesra dengan panggilan Ogy yang sekali lagi memungkiri janji untuk membayar wang tertunggak sejak beberapa bulan lalu.

BACA: Ogy Ahmad Daud Jual Pes Kari Kumpul Duit Untuk Bayar Hutang

Menerusi perkongsian di Twitter, Khir memberitahu Ogy telah menggunakan khidmat peguam dan menghantar surat bagi menyelesaikan bayaran tertunggak yang dijadualkan pada 16 Mei lalu.

Sejak hal ini menjadi viral, sekitar 8hb May yg lepas, Kak Ogy, melalui sebuah syarikat peguam, Tetuan Akram Hizri Azad & Azmir ..telah menghantar surat tawaran penyelesaian utk bayaran kami yg masih tertunggak itu ..

Bagaimanapun, apabila tiba pada hari yang telah dijanjikan, sampai pula lagi satu surat memberitahu pembayaran akan ditangguhkan lagi.

Difahamkan, penangguhan itu disebabkan kerana kekurangan dana untuk membayar semua tenaga produksi yang terlibat.

“Surat tawaran menyatakan bahawa ada di antara kami yang akan dibayar terus 100 peratus dan ada pula yang akan dibayar 50 peratus pada 16 Mei.  Malangnya, sehari sebelum 16 Mei, sampai lagi satu surat memberitahu pembayaran akan ditangguhkan.

“Ya ..ditangguhkan ke suatu tarikh yang tak dapat dipastikan lagi, bererti dimungkiri lagi. Cuma kali ni, belum pun sempat menandatangani kontrak tawaran baru, penangguhan pula yang diberitahu. Ini sangat mengecewakan,” tulisnya.

Khir turut merayu agar Ogy menjelaskan segala hutangnya dalam kadar segera bagi menyelesaikan segala kemelut yang berlaku. Ujarnya, dana perlu dicari sebelum melaksanakan sesebuah projek bukannya selepas selesai.

“Sila bayar hak kami…saya mohon! Mencari dana adalah sebelum melaksanakan satu-satu produksi, bukan sesudah.

“Jangan guna kes-kes begini untuk mohon simpati mengaut untung perniagaan. Kami ni bukan pihak yang menekan Kak Ogy sebaliknya kami yang tertekan dengan palsunya janji-janji Kak Ogy. Kami telah jaga nama Kak Ogy, kami bersungguh-sungguh menghasilkan pementasan yang baik,” katanya.

Terdahulu, hangat diperkatakan isu apabila Ogy yang dikatakan melarikan diri daripada membayar kru dan pelakon yang terlibat dengan pementasan teater Korupsi Dewan Senandung.

Malah, Ogy didakwa telah menyekat beberapa pelakon yang menjadi terlibat dalam pelaksanaan projek tersebut di Instagram. Kata mereka, jika tidak lari daripada masalah tersebut mengapa perlu menyekat mereka.


Janna Nick Rimas Peniaga Online Desak Buat IG Review

Kesal dengan sikap segelintir peniaga yang terlalu mendesaknya untuk melakukan ulasan produk mereka, Janna Nick memuat naik video meluahkan rasa kurang senang tentang perkara itu.

Menurut Janna, dia melakukan IG review tanpa meminta sebarang bayaran namun perkara itu atas dasar budi bicaranya. Ujarnya, dia tidak menghalang peniaga mahu menghantar barangan tetapi tidak boleh menganggap semuanya patut dipromosikan.

BACA: Netizen Dakwa Janna Nick Kahwin Lari Tahun Lalu Di Selatan Thai?

“Saya terima banyak makanan dan saya okay awak nak bagi terima dengan hati terbuka takkan nak tolak kan… tapi bila ada yang tanya bila nak post kita punya, bila nak buat video kami?”

“Pertamanya saya buat ni percuma memang tak caj, ikhlas tapi bila dah jadi macam ni seperti komitmen kerja pula nak kena post. Kalau anda buat bisnes online mesej nak bagi makanan saya terima tapi tak boleh anggap sebagai komitmen kena post.

“Sebab ada masa saya dapat makanan rasa dia kurang sedap, jujur cakap tapi takkanlah saya nak buat story dan beritahu tentang benda ini. Saya bukan tak support online bisnes tapi you all pun kena ikhlas bagi bukan mengharapkan balasan posting sebagainya, itu lebih ikhlas!,” katanya.

Janna turut mendedadahkan ada peniaga yang pernah hantar barang sebelum ini, menghantar produk mereka lagi tanpa bertanya terlebih dahulu, malah tidak segan untuk mendesaknya untuk memuat naik lagi ulasan baru.

Janna berkata dia turut melakukan ulasan barangan untuk rakan-rakannya yang baru berjinak dalam bisnes atas talian yang terjejas ketika Perintah Kawalan Pergerakan (PKP).

Dalam pada itu, akhir luahannya itu Janna memohon maaf kepada mana-mana pihak yang tersinggung dengan kata-katanya itu.


Suntingan Drama Dikritik Netizen, Ayda Jebat Mohon Maaf

Sedang hangat ditayangkan di kaca televisyen sejak awal Ramadan dan menjadi bualan di media sosial, namun drama Bukan Gadis Biasa tidak terlepas dari kritikan netizen walaupun ramai yang meminati drama berkenaan.

Sebelum ini hangat diperkatakan apabila ada yang mengkritik teknik suntingan yang disamakan dengan budak sekolah, nampaknya drama tersebut berterusan dikritik dimana netizen mendakwa suntingan drama bersiri itu di tahap teruk.

BACA: Jinggo Perjelas Kenapa Tak Pilih Pelakon Lama Bawa Watak Opah

Sedar tentang kritikan tersebut, Ayda Jebat selaku peneraju utama memohon maaf jika ada penonton yang kurang senang dengan perkata itu. Malah, Ayda mengakui penonton kini semakin bijak untuk menilai sesebuah drama.

“Saya akui penonton sekarang semakin bijak dan boleh melihat sendiri kelemahan yang berlaku . Saya mohon jangan salahkan editor atau penyunting semata-mata kerana pada pendapat saya, semuanya harus bekerjasama.

“Saya salahkan diri sendiri. Kadang-kadang, sebagai pelakon, saya terlupa menjaga konti atau kesinambungan lakonan saya. Sekejap berdiri, sekejap duduk. Kru yang menjaga konti juga mungkin terlepas pandang.

“Akhirnya, penyunting pun tak boleh nak buat apa dan mereka harus menyunting drama itu menggunakan visual sedia ada,” katanya .

Dalam pada itu, Ayda berkata meskipun drama terbitan JS Pictures Sdn Bhd itu terpalit beberapa kontroversi namun tetap menerima sambutan yang baik daripada penonton.

“Saya bersyukur kerana masih ramai penonton yang mengambil mesej positif dalam drama bersiri ini untuk dijadikan teladan dan contoh. Segala yang baik datang dari Allah dan segala yang kurang itu datang dari saya sendiri,” katanya.


Lisdawati Setiap Hari Berdoa Foto Tak Bertudung Tidak Disiarkan

Mula mengenakan tudung pada tahun 2013, pelakon Lisdawati mengakui setiap hari dia berdoa supaya cerita lama tentang dirinya iaitu sebelum berhijrah dan tidak bertudung tidak lagi disiarkan di kaca televisyen mahupun media sosial.

Menerusi perkongsian di Instagram, Lisdawati berkata dia sudah banyak membuang dan membakar gambar-gambar lama. Malah, isteri kepada pelakon Fauzi Nawawi itu turut meminta agar tidak menyiarkan gambar-gambar lamanya.

“Banyak gambar lama yang saya sudah buang dan bakar. Tiba-tiba terkeluar keratan ini. Masih ada lagi yang terselit.

“Teringat pada beberapa peminat yang paparkan gambar lama saya. Saya mohon maaf sangat dan minta tidak disiarkan gambar saya yang lama. Kalau nak simpan pun, jom kita jaga sama-sama kita. Conteng sikit mana yang perlu,” katanya.

Lisda berkata, jika diberi peluang dia mahu memadam semua gambar dan video yang memaparkan dirinya tidak bertudung. Lisda turut mendoakan agar Allah mengampunkannya di atas kesalahan lalu itu.

“Kalau mampu nak saja saya padam semua gambar dan video saya yang jahil dulu. Setiap berdoa supaya cerita lama saya tak disiarkan. Semoga Allah SWT terima taubat saya. Maaf sekali lagi atas kesalahan saya,” katanya.

Dalam perkongsian itu, Lisda memuat gambar bersama beberapa artis wanita ketika menjayakan sesi fotografi sebuah majalah hiburan satu ketika dulu. Lista turut menconteng bahagian kepala ketika itu dia belum bertudung.


Eleena Sui Syukur Tak Balik Kampung, Tak Perlu Jawab Soal Zuriat

Umum mengetahui susulan penularan COVID-19, kerajaan mengambil langkah drastik menghalang rakyat Malaysia pulang ke kampung untuk menyambut Aidilfitri bagi memutuskan rantaian wabak tersebut.

Meskipun ramai yang meluahkan rasa sedih kerana tidak dapat ziarah menziarahi sanak saudara seperti kebiasannya, namun tidak pula bagi pelakon dan pengacara Eleena Sui yang bersyukur dengan berita tersebut.

Eleena berkata pasti ada hikmah di atas apa yang berlaku kerana dia tidak perlu diasak dengan soalan mengenai zuriat daripada mak cik dan pak cik saudaranya.

Even though my heart sank when we heard the news that we are not allowed Balik Kampung this year, deep down in my heart, rasa bersyukur sangat cause I don’t have to answer that kind of questions that I usually get from my makciks and pakciks. Pasti ada hikmah dengan apa yang berlaku sekarang. Salam ramdan yang ke 22 semua. May Allah swt bless us all. Amin.

A post shared by  Eleena Sui (@eleena.sui) on May 14, 2020 at 6:08pm PDT

“Walaupun hati saya sedih bila mendengar berita mengenai tidak dibenarkan pulang ke kampung halaman Raya kali ini.

“Namun jauh di suduh hati ini saya rasa bersyukur sangat sebab saya tidak perlu menjawab soalan berkaitan anak yang biasanya ditanya oleh makcik dan pakcik saudara. Pasti ada hikmah dengan apa yang berlaku sekarang,” tulisnya.

Diruangan komen, rata-rata netizen memberikan kata-kara semangat semangat kepadanya, malah ada yang turut berkongsikan pengalaman yang sama.

Sudah 3 tahun mendirikan rumah tangga bersama Ahmad Faisya Datuk Mohd Bustaman pada tahun Februari 2017, pasangan itu masih belum lagi dikurniakan cahaya mata.


“Netizen Hentam Seniman Kerana Saya, Tentu Saya Rasa Bersalah”

Sebut sahaja nama Wan Maimunah, pasti ramai tahu pelakon veteran itu sememangnya popular dengan watak air mata. Baru-baru ini hangat diperkatakan apabila tular videonya menerima sumbangan sambil menangis.

Bagaimanapun, Wan Maimunah berkata beliau bukannya sengaja menangis atau menunjuk perasaan sebak di khalayak ramai. Namun, beliau sangat mudah menitiskan air mata, lebih-lebih lagi saat berdepan dengan kemelut hidup.

“Saya tahu ramai peminat sayangkan saya. Melihat saya menangis sambil menerima sumbangan, mereka beranggapan saya dipinggirkan. Sedangkan, saya menangis bukan tiada siapa menghulurkan bantuan atau menjenguk saya.

“Saya terharu menerima kunjungan Ustaz Sheikh Mohammad dan beberapa ustaz muda di kediaman anak angkat di Kota Puteri, Batu Arang, Selangor. Mereka sanggup menghantar bantuan biarpun saya duduk jauh,” katanya.

Ujarnya lagi, dia sedih sehingga jatuh sakit susulan videonya itu ramai yang mengecam Persatuan Seniman Malaysia (SENIMAN) kononnya tidak menghulurkan bantuan kepadanya sedangkan mereka paling awal memberi bantuan kepadanya.

“Bagaimanapun, netizen tersalah anggap, mereka mengecam Persatuan Seniman Malaysia (SENIMAN) terutama presidennya, Zed Zaidi dengan teruk. Saya sedih hingga tak terkata.

“Saya amat sedih, nak bangun pun tak berdaya dan kena pegang dinding terlebih dahulu. Netizen hentam SENIMAN kerana saya. Tentunya, saya rasa bersalah. Sedangkan SENIMAN antara persatuan terawal yang menghulurkan bantuan kepada saya,” katanya kepada BH Online.

Dalam pada itu, Wan Maimunah berkata beliau masih sihat, namun kesihatan agak terjejas kerana runsing dengan isu yang ditimbulkan netizen itu sehinggakan tiada selera makan.

“Ada yang anggap saya sakit, tetapi Alhamdulillah, saya masih sihat. Cuma kesihatan agak terjejas apabila runsing dengan isu yang ditimbulkan netizen.

“Saya terfikir apa agaknya anggapan Zed dan persatuan lain terhadap saya apabila netizen menyalahkan mereka. Saya malu dan bimbang mereka terasa hati. Kesihatan saya terjejas berhari-hari, langsung tiada selera nak makan. Hanya minum air kosong,” katanya.

Kini menumpang di rumah anak angkatnya, Wan Maimunah meluahkan rasa syukur rezekinya sentiasa mencukupi, malah ada kala sumbangan diberikan dihulurkan kepada keluarga lain yang memerlukan.


Hana Azraa Kongsi Rahsia Jaga Hubungan Baik Dengan Dua Bekas Suami

Meskipun sudah lama berpisah, bekas isteri kepada Pencetus Ummah (PU) Abu Sufyan iaitu Hana Azraa mendedahkan dia masih menjalin hubungan baik dengan bekas suaminya yang pertama.

Hana berkata bekas suaminya itu pernah datang ke rumah bersama teman wanitanya untuk membawa anak mereka, Aishah keluar berjalan-jalan. Malah, dia juga masih baik dengan ibu bapa serta keluarga bekas suaminya itu.

“Ia bukan mudah. Bukan hari ini bercerai esok terus okay. Tak.. dengan daddy Aishah, Alhamdulillah dah tiga tahun lebih kami berjaya mengekalkan hubungan yang baik.

“Kami berdua masih berkawan baik. Tambahan pula dengan keluarga pun Alhamdilillah kami baik-baik saja. Dia ada saja datang rumah saya dengan kekasihnya untuk ambil Aishah bawa jalan,” katanya.

Hana berkongsikan perkara itu menjawab pertanyaan daripada pengikutnya yang ingin mengetahui tip untuk menjalin hubungan baik dengan bekas suami.

Dalam pada itu, Hana berkata perasaan benci hanya akan membuatkan kehidupan seseorang itu tidak bahagia. Ujarnya, dia masih menjaga menjaga hubungan bersama kedua-dua bekas suami demi anak-anaknya.

“Kalau ikut hati nak membenci itu tak akan buat hidup kita bahagia pun. Buang ego. Belajar untuk memaafkan. Terima takdir Allah sebab bila kita buat semua itu hati lapang.

“Apa yang saya buat dengan kedua-dua bekas suami adalah jaga hubungan. Bukan untuk kami tapi anak-anak. Mereka tak berdosa dan tak bersalah. Saya tak boleh penting diri. Anak-anak saya layak dapat kehidupan lebih baik” katanya.

Hana dan PU Abu mendirikan rumah tangga pada Mei tahun lalu dan dikurniakan seorang cahaya mata, Muhammad Uwais Al-Mateen. Namun, pada April lalu, Hana menegaskan bahawa dia dan PU Abu bukan lagi suami isteri.


Dr Erin Sekat Nombor Da’i Farhan, Tak Bagi Jumpa Anak Selepas Lahir

Selepas diceraikan ketika sedang hamil cahaya mata pertama mereka, Dr Erin memberitahu dia dan bekas suaminya, Da’i Farhan tidak lagi berhubung. Malah, Erin berkata dia juga sudah menyekat nombor telefon bekas suaminya itu.

Ujarnya dia lebih tenang berbuat demikian dan tidak mahu lagi ada apa-apa kaitan dengan pendakwa tersebut. Kata Erin lagi, dia lebih gembira dengan kehidupannya kini.

BACA: “Saya Sendiri Yang Pergi Serahkan Suami Pada Bekas Isteri Dia”

“Saya dah block ustaz. Saya tak nak ada apa-apa lagi sama ada saya dihubungi atau saya menghubunginya.

“Jadi, bila saya sekat nombor telefon, fikiran saya jadi lebih tenang. Kalau saya tak block, fikiran saya nanti jadi tak tenang fikir macam-macam. Sekarang ni saya lebih gembira dengan kehidupan.

“Biarlah saya sekat ustaz terus. Lagipun saya sudah tidak mahu dikaitkan dengan dirinya lagi,” katanya kepada Astro Gempak.

Erin berkata, bekas suaminya itu ada menyatakan hasrat untuk bertemu selepas anak dalam kandungannya itu lahir, bagaimanapun dia tidak akan membenarkan Farhan untuk bertemu dengan anak mereka itu.

“Dia ada cakap nanti lepas lahir nak jumpa baby. Bila dia cakap begitu, memang tak lah saya nak bagi dia jumpa dengan baby ini,” katanya.

Erin memaklumkan, barang-barang peribadi milik bekas suaminya masih ada di rumahnya lagi susulan Perintah Kawalan Pergerakan (PKP) yang menghalang Farhan untuk mengambil barangannya.

Menurut Erin, bekas suaminya kini berada di Kelantan selepas keluar dari rumah. Dalam pada itu, Erin turut meminta orang ramai berhenti mengaitkan dirinya dengan pendakwah tersebut kerana dia bukan lagi isterinya lagi.

“Cumanya tolonglah henti kaitkan saya dengan ustaz lagi. Saya ini bukan selebriti. Kalau dulu mungkin saya isteri ustaz, sekarang ni saya bukan isteri sesiapa lagi,” katanya.


Bertudung Labuh Tutup Dada, Mila Jirin Syukur Diberi Hidayah

Berkongsikan di akaun Instagram miliknya, penyanyi dan juga ahli perniagaan, Mila Jirin meluahkan rasa syukur menerima hidayah di bulan mulia ini untuk menutup dan menjaga aurat dengan sebaik mungkin.

Menerusi perkongsiannya itu, Mila berkata hatinya terdetik untuk membaiki penampilannya selepas membaca dan mentafsir surah An-Nur beberapa hari lalu mengenai para wanita perlu memelihara kehormatan mereka.

BACA: Tak Sanggup Buang Pekerja, Mila Jirin Jual Kek Untuk Bayar Gaji

“Habiskan Juzuk 18 Surah ke 24 iaitu surah An-Nur, ayat 31. Baca tafsir, rasa sehingga ke hati dan naluri, tentang Allah beritahu bukan sahaja perlu menundukkan pandangan tetapi mesti juga menutup anggota dengan menjaga aurat.

“Masya Allah, rupa rupanya selama ini ustaz, ustazah pesan memang benar-benar ada dalam Al-Quran, Allah dah pesan… Rasa keinsafan yang menebal didalam hati tertusuk kedalam, rasa malu dengan Allah,” tulisnya.

Dalam pada itu, pemilik Bizmilla itu juga meminta orang ramai mendoakan agar dia terus istiqamah dengan penampilan barunya itu serta berharap pengikutnya juga turut bersama-sama memperbaiki diri ke arah yang lebih baik.

“Alhamdulillah, ramadan tahun ini Allah beri hidayah untuk saya. Moga saya dapat istiqomah menutup aurat dengan sempurna dan menjaga aurat sebaiknya.

“Saya juga mendoakan sahabat sahabat saya di Instagram, ayuh kita sama sama perbaiki diri kita, perlahan perlahan ke arah kebaikkan, tutup aurat dan perlahan perlahan sempurnakannya,” tulisnya.

Mila turut mengingatkan dirinya tentang apa yang diperkatakan oleh suaminya bahawa kita tidak tahu mungkin ini hari terakhir kita diberi nafas di muka bumi Allah. Malah, Mila turut memohon maaf jika dia ada salah dan silap.


Rosyam Nor Bidas Zul Yahya Kata Kerja Bidang Seni Tak Berkat

Sebelum ini hangat diperkatakan pelakon Zul Yahya menyeru pekerja belakang tabir meninggalkan industri hiburan kerana titik peluh mereka tidak dihargai serta mengatakan berlaku rasuah dan salah guna kuasa untuk kepentingan diri.

Perkata itu mendapat reaksi daripada penerbit dan pelakon terkenal, Datuk Rosyam Nor yang menyifatkan kenyataan yang dikeluarkan Zul Yahya itu adalah tidak wajar sama sekali kerana ia berkiatan soal rezeki.

“Bagi saya, dia tak sepatutnya bercakap begitu. Sebab rezeki datang daripada pelbagai cara dan apa yang dilakukan oleh penggiat industri ini pun adalah rezeki mereka.

“Dia juga tak sepatutnya menuduh ada rasuah dan lain-lain perkara yang buruk. Mungkin dia rasa tak dapat apa-apa ketika aktif dulu, ia kerana nasib tak menyebelahinya dalam bidang seni.

“Jadi, sesiapa yang masih lagi cari makan dalam bidang ini, mereka perlu teruskan perjuangan untuk mencari rezeki,” katanya kepada Harian Metro.

Rosyam berkata, rata-rata kru belakang tabir tidak kekal dengan kerjaya ini selamanya kerana mereka akan beralih mencari kerja lain. Ujarnya lagi, tuduhan Zul kerja bidang seni tidak berkat mengguriskan perasaan ramai orang.

“Kalau Zul tuduh kata tak berkat, rasanya itu agak mengguris perasaan semua orang. Sebenarnya berada dalam industri drama dan perfileman pun rezeki daripada Allah juga,” katanya.

Katanya lagi, jika seseorang itu mahu melakukan perkara yang tidak senonoh dan tidak baik, ia bukan hanya berlaku dalam bidang seni sahaja. Rosyam berkata, soal rezeki seseorang itu biarlah Allah sahaja yang menentukannya.

“Dalam mana-mana bidang pun boleh berlaku. Dalam masjid pun kalau niat tak betul boleh berlaku juga.

“Kita pun pernah dengar tabung masjid kena curi serta kita pernah dengar barang-barang masjid kena curi dan yang mencuri pun orang dalam juga,” katanya.

Dalam pada itu, Rosyam menolak pertemuan bersama Zul Yahya sekiranya untuk berdebat mengenai perkara tersebut kerana tidak mahu isu berkenaan diperbesarkan.


Hafiz Hamidun Rakam Album Guna Duit Simpanan RM200,000

Selepas lima tahun menanti, penyanyi dan komposer Hafiz Hamidun bakal muncul dengan album terbaru berjudul Marhaba yang melibatkan kolaborasi penyanyi serta pemuzik tempatan dan antarabangsa.

Menurut Hafiz, album tersebut sepatutnya dilancarkan pada bulan Ramadan namun terpaksa ditangguhkan susulan pelaksanaan Perintah Kawalan Pergerakan (PKP) sejak Mac lalu.

BACA: Hafiz Hamidun Dedah Ada Wanita Ajak Kahwin, Mahu Jaga Anak Angkat

Hafiz berkata dia sepatutnya melakukan penggambaran video muzik di beberapa negara seperti Turki dan Uzbekistan namun terpaksa ditangguhkan juga sehingga keadaan kembali pulih.

Dalam pada itu, Hafiz berkata album tersebut merupakan perancangan yang besar dimana dia mendedahkan proses pembikinan albumnya itu menelan kos kira-kira RM200,00 dan menggunakan wang simpanannya sendiri.

“Kos yang dikeluarkan untuk album ini bernilai kira-kira RM200,000 dan saya menggunakan wang simpanan saya sendiri. Tapi saya tidak menganggap itu satu bebanan kerana inginkan kualiti yang terbaik,” katanya kepada mStar Online.

Katanya lagi, proses pembikinan album tersebut sudah dimulakan sejak 2017 lagi, dimana dia sudah mula ke negara-negara luar seperti Mesir, Turki dan Indonesia untuk merekodkan album berkenaan.


Ashraf Muslim Syukur Dipilih Allah Sebagai Pesakit COVID-19

Sudah seminggu dibenarkan pulang dan bebas daripada COVID-19, Ashraf Muslim mengakui rindukan rakan di Wad 31, Hospital Sungai Buloh. Menurutnya, apa yang berlaku itu ada hikmahnya dan merupakan kenangan manis yang tidak dapat dilupakan.

Ashraf berkata, apabila disahkan positif COVID-19, dia agak bimbang kerana terpaksa berjauhan dengan keluarga, namun apabila dikuarantin dia tidak langsung merasa bosan kerana pelbagai aktiviti dilakukan bersama pesakit lain.

BACA: Sudah lama Negatif COVID-19, Ashraf Muslim Minta Tinggal Lebih Lama Di Wad

“Bagaimanapun, selepas berada di wad, saya sangat bersyukur kerana Allah memilih untuk menguji saya. Selama lebih tiga minggu dirawat, segala kebimbangan saya meleset. Saya sebenarnya tidak sempat merasa bosan langsung sepanjang di wad.

“Walaupun ibadah puasa yang kami jalani di wad tidak sesempurna seperti di rumah yang meriah dengan pelbagai juadah, tetapi nikmatnya tidak sama seperti apa yang saya lalui di wad. Bagi saya nikmat yang dikecapi sepanjang dirawat tidak akan saya perloleh di mana-mana, katanya.

Katanya, sepanjang menjalani rawatan, dia mengisi masa dengan pelbagai perkara bermanfaat bersama keluarga baharu yang dikenalinya. Malah, sentiasa solat berjemaah bersam membuatkan hubungan mereka menjadi semakin rapat.

“Jadual padat dengan pelbagai aktiviti kerohanian sepanjang Ramadan membuatkan saya terasa seperti berada di Makkah. Rutin saya biasanya bermula jam 11 pagi, selepas bangun dan membersihakan diri, saya akan bersiap-siap untuk bertadarus sehingga jam 3 petang.

“Sementara menunggu solat Asar, saya berehat sebentar. Selain solat jemaah, aktiviti kami juga diisi dengan sesi takzirah, bacaan kitab hadis dan bercerita mengenai kebesaran Ilahi. Melakukan semua aktiviti bersama terutama solat jemaah membuatkan kami menjadi semakin rapat,” katanya.

Dalam pada itu, Ashraf berkata dia disahkan pulih sehari sebelum Ramadan namun sekiranya keluar, dia masih tetap perlu menjalani kuarantin di rumah dan akhirnya memilih untuk terus menjalani kuarantin di hospital.

“Ketika diberitahu saya negatif, saya minta kebenaran pihak hospital untuk terus berada di wad. Sekiranya saya keluar, saya masih perlu menjalani kuarantin.

“Jadi daripada menjalani kuarantin seorang diri, lebih baik saya terus berada di hospital kerana saya tahu apabila keluar, saya akan berseorangan mengerjakan solat Tarawih dan ibadah yang lain,” katanya.

Kata Ashraf lagi, dia mendoakan agar semua pesakit COVID-19 segera pulih dan dapat berjumpa ahli keluarga serta penyakit ini hilang dari muka bumi. Malah, Asharaf turut meluahkan rasa syukur kerana dipilih oleh Allah untuk berdepan ujian tersebut.


“Saya Sendiri Yang Pergi Serahkan Suami Pada Bekas Isteri Dia”

Masih hangat diperkatakan mengenai kisah perceraian pendakwah bebas, Da’i Farhan dan Dr Erin. Nampaknya selepas episod perceraiannya, satu demi satu kisah dirungkaikan termasuk kisah pernikahan mereka yang mengejutkan netizen.

Terbaru, Dr Erin berkongsikan screenshot perbualannya bersama Da’i Farhan. Ujarnya, tujuan perkongsian itu adalah untuk menceritakan perkara sebenar mengenai isu rumah tangga mereka bersama bekas isteri pertama Da’i Farhan.

BACA: Dr Erin Tak Tahu Perkahwinan Tak Dapat Restu Isteri Da’i Farhan

Erin berkata, memang dia hanya minta diceraikan tetapi adalah untuk kebahagiaan suaminya. Baginya, dia akan rasa bahagia seandainya orang yang dia sayang gembira. Katanya, dia tidak mahu netizen membuat dosa dengan membuat pelbagai spekulasi tentang rumah tangganya.

“Memandangkan ramai sangat dok buat dosa kering try hard sangat nak kata hal rumah tangga saya dengan ustaz. Macam yang saya cakap sebelum ni, memang saya yang minta diceraikan untuk memberi peluang kepda ustaz berbahagia bersama anak-anak ustaz.

“Saya rasa berbahagia kalau saya tengok orang-orang yang saya sayang bahagia. Jadi saya share lah sikit perbualan saya dengan ustaz agar tak perlu lah orang susah susah buat teori macam-macam buat dosa je. Pada 8 Februari 2020, ustaz balik dari Kota Bharu ke Subang untuk jumpa saya selepas pergi tengok anak-anak di kampung bekas isteri ustaz.

Erin berkata pada 9 Februari dia terpaksa menebalkan muka ke Terengganun untuk pergi ke rumah bekas isteri suaminya untuk menyerahkan semula Farhan. Jelasnya lagi, jika pihak disana mengatakan kenyataannya itu fitnah, bukan dari pihaknya.

“Pada 9 Februari 2020, saya dah ada di rumah bekas isteri ustaz di Terengganu sebab nak bagi balik ustaz pada bekas isteri dia sebab alasan masalah anak tu lah dan kena cerai apa semua tu.

“Kalau pihak sana kata fitnah makna bukan saya lah yang fitnah sebab saya cakap apa yang saya dengar sahaja. Apa sahaja alasan yang membolehkan saya menebalkan muka saya pergi sana walaupun tengah honeymoon lagi, baru kahwin lah orang kata dengan suami saya tu.

Kata Erin lagi, dia tidak sanggup melihat suaminya bersedih kerana jauh daripada anak-anak, malah dia juga tidak mahu Farhan jauh daripada anak-anaknya. Baginya apa yang lebih penting adalah kebajikan anak-anak.

“Saya sanggup pergi tebalkan muka saya jumpa bekas isteri ustaz walau apa yang dah jadi macam-macam ni demi sayang saya pada suami saya. Saya tak sanggup tengok ustaz sedih sebab jauh dari anak-anak dan saya juga tak sanggup tengok anak-anak ustaz jauh dari ayah depa sebab saya sayang anak-anak tu macam darah daging saya sendiri.

“Jadi sebagai seorang ibu, saya lebih pentingkan kebajikan anak-anak tu dari kepentingan saya sendiri. Saya yang pergi serahkan suami saya pada bekas isteri dia dan saya sendiri pujuk ustaz supaya jangan risau jangan sedih nanti kita cari jalan ustaz baik dengan bekas isteri dia balik.

Erin turut berkongsikan pada 19 Mac lalu iaitu bermulanya PKP, dia dan Farhan masih berkasih sayang. Tetapi Farhan tertekan kerana sudah lama tidak dapat jumpa anak-anak.

Malah, suaminya dan bekas isteri setiap hari berhubung melalui WhatsApp serta panggilan video atas alasan anak. Erin berkata dia tahu bekas madunya itu masih tidak boleh move on lagi dan nekad meminta Farhan menceraikannya.

“Pada 19 Mac 2020 iaitu pada mula PKP saya dengan ustaz masih berkasih sayang. Saya tau ustaz sangat sayangkan saya macam mana saya sayangkan ustaz. Tapi bila dah lama tak dapat jumpa anak-anak ustaz di kampung, ustaz jadi stress dan saya pun sedikit sebanyak stress juga tengok suami macam tu.

“Saya pun dok tengok ustaz selalu Whatsapp dengan bekas isteri dan video call hari-hari atas alasan anak. Saya tahu bekas isteri dia pun tak boleh move on, jadi tak apa lah saya tak marah pun dan saya faham sebab tu saya nekad minta ustaz ceraikan saya sebab salah seorang kena mengalah.

Diakhir perkongsian itu, Erin turut berharap agar semua pihak tidak menyalahkan Farhan atau sesiapa pun kerana baginya itu adalah ujian buat merkea.

Erin berkata baginya dalam dalam perkahwinan suami hanya pinjaman bila-bila masa boleh dapat dan bila-bila masa boleh diambil balik oleh Allah SWT.

“Sayang Allah lebih daripada sayang suami. Saya bersyukur sangat dan berbahaggia bila boleh buat orang yang saya sayang bahagia. Kes-kes fitnah pasal saya tu inshaAllah tidak lama lagi semua akan terjawab. Pasti akan ada yang kata tak ada siapa yang nak baca perbualan saya dengan ustaz ni, tapi saya sajalah nak share untuk siapa yang nak tahu.


Tak Sanggup Buang Pekerja, Mila Jirin Jual Kek Untuk Bayar Gaji

Susulan penularan wabak COVID-19, boleh dikatakan ramai yang terjejas pendapatan berikutan perlaksanaan Perintah Kawalan Pergerakan (PKP) sebelum ini. Malah, banyak perniagaan turut mengalami kerugian.

Turut berdepan nasib sama, penyanyi Mila Jirin yang juga pemilik perancang perkahwinan Bizmilla turut berdepan detik sukar apabila terpaksa menanggung kos pengurusan dan gaji pekerja hampir RM200,000 sebulan.

Mila berkata dia tidak sanggup melihat pekerja-pekerjanya hilang punca pendapatan memandangkan mereka juga mempunyai keluarga dan mencari inisiatif lain dengan menjual kek untuk membayar gaji para pekerja.

“Saya maklumkan pada pekerja saya, situasi sekarang, saya tak harapkan keuntungan tetapi saya mohon pada Allah, dapatlah usaha usaha ini membantu serba sedikit,

“Terutama kos pengurusan (Gaji pekerja) yang hampir RM200,000 sebulan. Kerana saya faham, semua ada keluarga, saya tak nak pekerja pekerja saya hilang punca pendapatan.

“Kita buat lah apa sahaja yang termampu dan rezeki yang halal demi kelangsungan syarikat dan dapat mereka bersama sama mendapat pendapatan,” katanya.

Dalam pada itu, Mila bersyukur kerana pekerjanya bersatu hati untuk memulakan akvititi perniagaan bersama syarikatnya. Ujarnya, idea menghasilkan manisan di bulan Ramadan serta majlis yang diadakan di rumah dicetuskan oleh para pekerjanya.

“Alhamdulillah, semua warga kerja di Bizmilla bersatu hati bergabung untuk memulakan beberapa aktiviti perniagaan baru demi kelangsungan syarikat dan memastikan semua warga kerja mendapat gaji.

Mila berkata lagi, meskipun kos operasi dan pengurusan menelan belanja hampir setengah juta sebulan namun dia tetap berfikiran positif untuk berjuang bersama pekerjanya.


Rita Rudaini Tidak Terima Tetamu Datang Beraya

Susulan ancaman COVID-19, ramai yang mengambil langkah berjaga-jaga bagi memutuskan rangkaian wabak tersebut. Malah, orang ramai tidak dibenarkan pulang ke kampung untuk berhari raya serta ziarah menziarahi seperti kebiasaannya.

Turul mengambil langkah sama, pelakon Rita Rudaini terlebih dahulu memaklumkan bahawa dia tidak akan menerima kunjungan mana-mana individu ke rumahnya pada sambutan Hari Raya Aidilfitri nanti.

Perkara itu dimaklumkannya menerusi akaun Instagram miliknya. Bagaimapaun, Rita turut berpesan meskipun tidak dapat meraikan seperti biasa namun boleh sahaja meraikannya dengan berpakaian baharu di rumah.

“Selamat hari raya. Maaf tahun ini tak ada rumah terbuka. Tolong jangan datang rumah.  Walaupun di rumah, kalian tetap kena bersiap sakan tau macam saya,” katanya.

Rabu lalu, kerajaan mengumumkan aktiviti ziarah sempena Aidilfitri, Pesta Keaamatan dan Hari Gawai pada tahun ini dihadkan kepada hari pertama perayaan.

Dalam pada itu, Menteri Kanan (Keselamatan) Datuk Seri Ismail Sabri Yaakob berkata, aktiviti ziarah juga dihadkan tidak melebihi 20 orang dan hanya membabitkan ahli keluarga terdekat.


Fattah Amin, Fazura Berduet Rakam Semula Seloka Hari Raya

Tak lengkap rasanya hari raya jika tiada dendangan lagu-lagu raya dahulu. Pasangan selebriti popular, Fattah Amin dan Nur Fazura mahu mengembalikan nostalgia apabila merakamkan semula lagu Hari Raya klasik berjudul Seloka Hari Raya.

Menurut Fattah, dia dan Fazura merakamkan semula lagu yang dipopularkan oleh Hail Amir dan Uji Rashid itu sebagai hadiah buat peminat. Malah, Fattah mengakui lagu tersebut mempunyai keistimewaan dan mereka merakamkannya mengikut cara tersendiri.

“Semua orang tahu lagu ini ada tarikan tersendiri dan diminati ramai. Justeru, apabila Universal Music Malaysia memberi idea untuk merakamkan lagu ini, kami terus setuju.

“Saya sangat suka dengan versi baharu lagu ini yang ada unsur remix hasil gubahan komposer dan teman saya, Mel Ramlan dan Mohariz Yaakup,” katanya kepada BH Online.

Fazura berkata, usaha merakamkan semula lagu ikonik itu adalah suatu penghargaan mereka kepada pencipta dan penyanyi asal lagu berkenaan.

Dalam pada itu, Fazura memberitahu lagu berkenaan dirakamkan sebelum Perintah Kawalan Pergerakan (PKP) lagi dan berharap para peminat yang sekian menantikan lagu duet Hari Raya dari mereka sukakannya.

“Saya harap peminat suka lagu ini kerana ia adalah hadiah buat mereka yang menantikan lagu duet Hari Raya daripada kami,” katanya.

Lagu Seloka Hari Raya versi Fattah dan Fazura boleh didapati di semua pelantar digital mulai semalam. Video muzik akan dilancarkan di Youtube Universal Music Malaysia, hari ini.


Bob Lokman Mohon Maaf, Undur Diri Dari Dunia Seni

Tidak lagi aktif dalam dunia seni, Bob Lokman memohon maaf kepada semua kenalan industri seni jika dia ada melakukan kesilapan sepanjang aktif dahulu. Selebriti serba boleh itu turut mengatakan tidak pasti bila lagi dapat bertemu semua kenalan.

Menurut Bob, dia sudah pulang Kelantan untuk membantu isterinya berniaga nasi Arab serta menjaga anak-anak. Ujarnya lagi, dia bersyukur sekiranya dapat sampaikan salam dan permohonan maafnya kepada semua yang mengenalinya.

“Saya tidak lagi aktif dalam industri seni dan sudah pulang ke Kelantan. Jadi, tidak tahu bila lagi boleh berjumpa kawan-kawan.

“Saya sudah tua, sudah 56 tahun, duduk rumah tolong isteri berniaga nasi Arab dan menjaga anak-anak. Jadi, sekiranya dapat sampaikan salam dan permohonan maaf saya kepada semua, saya sangat bersyukur,” katanya kepada BH Online.

Berkongsikan keadaan kesihatannya, Bob meluahkan rasa syukur kerana sudah beransur pulih namun pergerakannya masih terhad. Bob berkata dia perlu menggunakan tongkat dan keadaan jantungnya masih lemah.

“Alhamdulillah, saya sudah boleh bangun dan duduk. Bengkak pada kaki sudah surut, cuma saya tidak boleh terlalu lama berdiri. Ini kerana saya terlalu lama terbaring, iaitu lebih kurang sebulan.

“Apabila berdiri, saya kena berpaut. Jadi. saya pakai tongkat. Selain itu, jantung saya masih lemah. Doktor kata saya hanya boleh menggunakan jantung sebanyak 15 peratus. Jadi, tidak boleh terlalu aktif kerana oksigen kurang.

“Disebabkan itu, ketika tidur, saya perlu menggunakan dua mesin iaitu oksigen dan bantuan pernafasan. Kalau tiada bantuan dua mesin ini, saya tidak boleh tidur,” katanya.

Dalam pada itu, Bob berkata dia dapat menunaikan ibadat puasa dengan sempurna. Namun, dia perlu duduk ketika menunaikan solat.

Sebelum ini, Bob atau nama sebenarnya, Mohd Hakim Lokman dimasukkan ke Hospital Universiti Teknologi Mara (UiTM) di Sungai Buloh akibat masalah air berlebihan dalam badan.


“Siapa Yang Tak Suka, Tak Payah Nak Follow Kami”

Sering menerima kecaman dan komen negatif netizen di media sosial, pelakon Datin Almy Nadia meluahkan rasa kecewanya dan bertindak menegur sikap tidak beradap segelintir individu tersebut.

Almy berkata dia sudah lama memendam perasaan dengan sikap biadap netizen yang kurang senang dengan kemesraannya bersama suami, Datuk Fizz Fairuz. Ujarnya, dia lebih senang menyekat netizen yang meninggalkan komen negatif dan penghinaan terhadap dirinya.

“Lama pendam perasaan, tapi harini kami takleh tahan,terpaksa luah, bagi hampa semua baca bagi habis, rajinkan baca. Saja la habaq mai, sapa-sapa yang dok rasa tak suka kami, tok sah la nak follow kami, faham!!

“Lepas tu hampa masuk dalam IG kami, hampa dok komen kat kami serupa hampa penghuni syurga, agak-agak hampa rasa gelak kami ka, muka kami ka, apa saja yang melibatkan kami yang membuatkan hampa cemuih?,” katanya.

Menurut Almy, perkongsiannya di media sosial itu adalah mengenai realiti kehidupannya yang sebenar. Almy turut memohon maaf kepada netizen yang telah disekap olehnya bagi mengelakkan diri daripada melakukan dosa di bulan Ramadan

“Baik hampa tok sah dok nak like, tok sah hampa nak tambah dosa di bulan puasa ni faham, lama betoi kami dok perati hampa tau, lama betoi kami dok bagi muka kat hampa yang dok mai masuk IG kami lepas tu hampa dok komen serupa hampa ni good good pulak.

“Maaf buat sapa-sapa yang dok kena block dengan kami, habaq awal-awal sebab apa kami block sebab kami tak mau cari dosa nak baca komen tak elok dan nanti syaitonnn nirogim dok hasut kamu balaihh laa komen tu balaih laa, dari kami nak cari dosa baik kami block,” tulisnya.

Dalam pada itu, Almy berkata suaminya sering menasihatinya supaya tidak mempedulikan komen negatif tersebut. Namun, Almy berkata selama ini dia banyak bersabar, namun bermacam-macam komen diterimanya dan akhirnya dia membuat keputusan untuk menyekat netizen yang biadap.


Beraya Dalam Tempoh PKP Pun Barangan Rumah Haruslah Nampak Baru, Jom Beli Di Courts!

Rata-rata sedia maklum yang kita semua bakal beraya dalam suasana yang berbeza dan tidak pernah terlintas pun akan beraya dalam keadaan sebegini kan? Ini semua gara-gara Perintah Kawalan Pergerakan (PKP) yang dilaksanakan oleh kerajaan bagi memutuskan rantaian virus Covid-19.

Namun, meskipun bakal beraya dalam suasana yang sederhana persiapan raya harus diadakan bagi menyambut Hari Lebaran. Selain baju raya dan kuih raya, kelengkapan rumah seperti barangan elektrikal dan perabot pun perlu di ambil kira!

Ini semua part ibu-ibu yang akan tentukan, apa yang patut dibeli untuk menyerikan lagi suasana beraya di rumah. Relax! Ibu-ibu ni ha ada berita gembira untuk anda yang ingin mencari kelengkapan rumah dengan harga yang berbaloi.

Hanya dengan terjah Courts sahaja anda dah boleh dapat macam-macam. Paling menarik di Courts sekarang adalah promosi-promosi hebat sempena Hari Lebaran nanti.

Lebih WOW dan bakal buat anda tak sabar nak terjah Courts adalah bila anda membeli menerusi pelan flexi kredit, anda boleh dapat jaminan pulangan wang tunai dalam masa 24 jam dan wang tunai yang Courts kasi melebihi daripada RM2,000,000!! Bukan itu saja, anda juga boleh nikmati RM0 deposit dan tanpa bayaran selama 30 hari. Fuh! Memang ini yang dinanti-nantikan. Lagi-lagi nak raya ni, memang membuak-buak perasaan nak membeli kan.

Risau tentang harga? Jangan risau.. Sebab Courts menjaminkan harga terendah atau sehingga 3x ganda pulangan wang perbezaan harga. Antara barangan yang mesti di rebut pada harga terhebat adalah, Penyaman Udara Berjenama Jepun 1HP RM749 dan ini ialah model esklusif di Courts, selain itu TV Philips 43” pada RM874, Set Sofa Silentnight Mewah 3+2+1 pada RM1,999, Set Meja Makan 9 Buah Tisha jenama DHEP pada RM899 dan banyak lagi lah.!

Courts juga menitik beratkan barangan anda dengan menyediakan servis seperti perlindungan kerosakan skrin dari RM119 untuk produk terpilih, Selain itu juga, terdapat servis percuma penghantaran perabot dengan pembelian perabot bernilai RM999 dan ke atas. Ha, jimat dah kos penghantaran anda.

Bagi anda yang mencari set meja makan baru, anda boleh dapat secara percuma set meja makan 5 buah (Hare) bernilai RM679 dengan mana-mana pembelian sofa bernilai RM2,999 dan ke atas. Pembelian televisyen pun ada promosi tau, dengan pakej Beli 1 Percuma 2 untuk televisyen terpilih. Fuh beraya dengan televisyen baru lah anda tahun ni.

Senang cerita, bila anda pilih Courts sebagai tempat membeli belah anda untuk hari lebaran nanti pastinya berbaloi. Yang penting ada promosi kaw-kaw. Tak lah rasa rugi sangat bila membeli masa promosi berlangsung kan.

Anda tengok lah sendiri dalam katalog ni atau korang layari laman web Courts. Promosi sah sehingga 24 Jun 2020.


Sajat Dikecam Tayang Perut, Tak Hormat Bulan Ramadan

Sebut sahaja nama Nur Sajat, pasti ramai tahu usahawan kosmetik itu tidak pernah lekang daripada kontroversi panas. Sehingga kini masih hangat lagi diperkatakan mengenai status jantinanya dan isu menunaikan umrah berpakaian wanita.

Baru-baru ini, video yang dikongsikan oleh Sajat di sebuah pusat membeli belah menjadi perhatian ramai. Rata-rata netizen seolah kurang senang dengan penampilan Sajat yang memakai baju pendek menampakkan bahagian perutnya.

BACA: Sajat Mohon Maaf Isu Pondan Tak Kena COVID-19, Dakwa Dianiaya

A post shared by  Nur Sajat (@nursajat23) on May 14, 2020 at 3:08am PDT

Malah, ada yang merasakan tindakan Sajat itu seolah tidak menghormati bulan Ramadan. Kata netizen, pada malam-malam terakhir Ramadan sepatutnya memperbanyakkan ibadah. Kata netizen lagi,  Bagaimanapun, ada segelintir netizen mempersoalkan bentuk badan usahawan itu yang kelihatan pelik.

Terdahulu, kecoh apabila Sajat difahamkan berpakaian wanita lengkap bertelekung ketika mengerjakan umrah di tanah suci.

Perkara itu mendapat perhatian Mufti Wilayah Persekutuan mendakwa status jantina Sajat sudah disahkan sebagai seorang lelaki.


Fasha Sandha Dedah Suami Hari-Hari Bersembang Dengan Baby Dalam Perut

Usia kandungan sudah pun mencecah tujuh bulan, pasti Fasha Sandha dan Aidil Aziz tidak sabar menanti detik kelahiran cahaya pertama mereka. Menerusi Instagram, Fasha sempat berkongsikan momen indah menantikan kelahiran anak perempuan itu.

Seperti kita tahu, wanita hamil sangat perlukan perhatian daripada suami. Menerusi entri itu, Fasha meluahkan rasa syukur dan berterima kasih kerana suaminya sangat mengambil berat dan menjaganya dengan baik sepanjang proses kehamilan.

Malah, Fasha mendedahkan suaminya sangat prihatin dengan keadaannya dan rajin mengurut kakinya setiap hari. Kata Fasha lagi, Aidil juga setiap hari akan bersembang dengan bayi mereka di dalam perut.

Dalam muat naik tersebut, Fasha turut berkongsikan tentang hubungan mereka suami isteri yang sedaya upaya untuk menerima ketidaksempunaan masing-masing.

Diruangan komen, rata-rata netizen mengatakan suka melihat pasangan tersebut yang sama cantik sama padan. Malah, netizen turut mendoakan semoga rumah tangga pasangan itu bahagia hingga ke syurga.

Fasha dan Aidil mendirikan rumah tangga pada 30 Mac 2019, Fasha mempunyai dua orang cahaya mata iaitu Putra Rayfal Ramli dan Putri Raysha Jemyma hasil perkahwinan terdahulu bersama Jejai.


Sharifah Amani Persoal Tindakan Polis Reman Patrick Teoh

Sebut sahaja nama pelakon Sharifah Amani, pasti ramai mengenali pelakon berbakat besar ini. Malah, Amani juga antara selebriti yang lantang bersuara memberi pendapatnya di media sosial dalam sesuatu isu.

Baru-baru ini, menerusi Twitter Sharifah Amani meluahkan rasa terkilannya terhadap penangkapan selebriti dan deejay radio, Patrick Teoh yang didakwa telah menghina Tunku Mahkota Johor, Tunku Ismail Sultan Ibrahim dan institusi diraja Johor.

Menerusi perkongsiannya itu, pelakon itu mempersoalkan tindakan pihak polis yang membawa Patrick Teoh keluar daripada rumahnya lebih-lebih lagi ketika penularan COVID-19. Malah, Amani berkata usia Patrick yang mencecah 73 tahun tidak sepatutnya dilayan seperti seorang penjenayah.

Status pelakon tersebut mendapat pelbagai reaksi daripada netizen yang kurang bersetuju dengan kenyataannya itu. Malah, ada dikalangan netizen ‘mengajar’ Sharifah Amani tentang undang-undang.

Kata netizen lagi, pihak polis hanya menjalankan tanggungjawab mereka sahaja dan meminta pelakon tersebut tidak masuk campur dalam kes berkenaan.

Terdahulu, Patrick di reman atas tuduhan memuat naik kenyataan jelik terhadap Tunku Mahkota Johor, Tunku Ismail Sultan Ibrahim dan institusi diraja Johor. Difahamkan, Patrick dibebaskan dengan jaminan polis selepas tempoh reman lima hari berakhir semalam.


Berbaloi Dan Bergaya Dengan Memenangi Hijab Naelofar Secara Terhad Di myNEWS

Umat Islam bakal menyambut Hari Lebaran tidak lama lagi, meskipun disambut dalam suasana Perintah Kawalan Pergerakan (PKP) persiapan raya tetap dijalankan. Senang cerita apa pun jadi raya tetap raya.

Bukan sahaja dari kelengkapan pakaian dan biskut raya, hijab juga amat penting bagi wanita bertudung dan sudah semestinya anda mencari hijab baharu untuk dipadankan dengan busana raya anda nanti kan.

Bersempena Hari Raya yang bakal tiba ini, myNEWS Malaysia telah melancarkan kempen ‘Berbaloi, Bergaya dengan myNEWS!’ dalam bulan Mei ini.

Ahli myNEWS akan menikmati tawaran eksklusif apabila anda berbelanja di kedai myNEWS dan berpeluang memenangi hijab edisi terhad Naelofar yang bernilai RM99.90 untuk 100 pelanggan bertuah.

Jangan tak tahu, hijab dari Naelofar ini dah sold out di website Nealofar ya. Tapi anda masih lagi boleh grab hijab printed popular ni di myNEWS.

Bagi anda yang ingin rebut peluang memenangi hijab edisi terhad daripada Naelofar ini anda haruslah membeli mana-mana barangan dari jenama yang mengambil bahagian dengan pembelian minimum RM10 ke atas dalam satu resit.

Antaranya minuman dari Maru Kafe, Yeo’s Yogurt, F&N Seasons, F&N, 100PLUS, Coca-Cola, Milo, Sunkist, Authentic Tea House, Pepsi, Goodday, Hershey’s dan Nescafe. Pemenang mingguan akan diumumkan di laman media sosial myNEWS Malaysia.

Bukan itu sahaja, myNEWS juga membuka peluang kepada anda yang belum menjadi ahli myNEWS dengan mendaftar menjadi ahli myNEWS untuk menikmati pelbagai tawaran menarik.

Anda boleh memuat turun aplikasi myNEWS dari Apple Store dan Google Play Store. Untuk pendaftaran ahli kali pertama adalah percuma dan akan menerima 100 mata bonus yang bersamaan dengan RM1 dan ini boleh ditukar kepada wang tunai RM1 untuk pembelian segera.

Ahli baru juga dapat menikmati penyertaan berganda dalam peraduan ini. Di mana peluang untuk memenangi barangan ekslusif untuk kempen ini juga berganda.

Kelebihan lain sebagai ahli myNEWS anda juga layak mendapat hadiah percuma sempena hari lahir anda. Bukan itu sahaja, anda juga akan mendapat 5X mata bonus setiap 15 haribulan. 100 mata terkumpul dalam pertukaran mata hingga RM1 tunai dan kempen penebusan produk khas untuk ahli sahaja.

Untuk maklumat lebih lanjut, layari www.mynews.com.my dan ikuti myNEWS Malaysia di Facebook dan Instagram untuk maklumat dan promosi terkini.


Diana Danielle Dedah Kehidupan Sebenar Anak Seni

Tidak dinafikan ramai yang terjejas pendapatan susulan perlaksanaan Perintah Kawalan Pergerakan (PKP). Seperti diketahui menerusi PKPB, banyak sektor dibenarkan beroperasi semula namun perlu mematuhi SOP yang telah ditetapkan.

Melihatkan keadaan itu, ramai penggiat seni meluahkan mahu memulakan penggambaran drama atau filem memandangkan sudah hampir dua bulan terpaksa menghentikan segala aktiviti sebelum ini.

Isu itu mendapat perhatian Diana Danielle yang tampil mempertahankan permohonan penggiat seni yang mahu kembali melakukan penggambaran. Menurut Diana, penggiat seni bukan sahaja di kalangan artis tetapi mereka yang di belakang tabir juga.

Diana berkata ramai mereka yang bekerja di dalam bidang ini berdepan kesempitan hidup kerana tidak memiliki pendapatan sepanjang tempoh PKP.

“Bukan semua dalam industri ni artis saja. Semua di belakang tabir juga anak seni. Minta fahami kenapa warga seni ni ada di antara kita yang memang struggle sungguh.

Diana berkata perkongsiannya itu bukan mahu menagih simpati tetapi ada diantara mereka yang bekerja di bawah produksi tidak menerima bayaran jika tidak ada kerja. Malah, ada di antara mereka gaji dipecahkan dengan tiga kali bayar.

“Bukan mahu menagih simpati atau meminta lebih dari yang sepatutnya, tapi saya juga kenal ramai krew yang memang ‘freelancing’ atau jika ‘fulltime’ di bawah satu produksi pun jika tak ada kerja tak ada bayaran.

“Bayaran contohnya RM10k tapi dipecahkan kepada 3 kali bayaran selama 3-4 bulan, ada yang gaji mereka pun hanya 3-4 ribu juga dipecahkan kepada 3 kali bayar, berapa sangat untuk mereka nak bertahan kalau lama tak kerja kan,” tulisnya di Instagram.

Dalam pada itu, isteri kepada pelakon dan pengarah, Datuk Farid Kamil itu berharap agar dapat mencari jalan penyelesaian untuk membantu penggiat seni terus mencari pendapatan.


15 Tahun Jaga Isteri Lumpuh, Edika Yusof Tak Layak Terima BPN

Sebelum ini beberapa pelakon veteran berkongsikan nasib mereka yang tidak layak mendapat Bantuan Prihatin Nasional (BPN). Nampaknya, aktor terkenal pada era 90-an, Edika Yusof turut menerima nasih sama.

Difahamkan, Edika kini hanya bergantung harap dengan punca rezeki sebagai pelakon semata-mata. Sebelum ini, kisah Edika menjadi perhatian terpaksa meninggalkan kerjaya untuk menjaga isterinya yang lumpuh separuh badan sejak 15 tahun lalu.

Susulan pendedahannya itu, ada netizen yang berseloroh bertanyakan lokasi percutian luar negara Edika tahun hadapan. Komen netizen itu dibalas tenang oleh Edika yang mengatakan 15 tahun dia menjaga isteri lumpuh dan tidak langsung ke luar negara.

Rata-rata peminat menasihati Edika supaya membuat permohonan rayuan yang boleh dibuat sama ada di portal rasmi BPN atau kaunter-kaunter LHDN berhampiran.

Dalam pada itu, ada yang berpendapat kemungkinan besar permohonan pelakon berusia 53 tahun itu ditolak adalah kerana dia mempunyai perniagaan sendiri.

Edika yang sebelum ini pernah popular menerusi filem Maria Mariana mengambil keputusan untuk mengurangkan aktiviti seni untuk menjaga isterinya, Norhidayah.


Walaupun Jauh Dengan Keluarga Jangan Sedih, Teknologi kan Ada, Buat Macam Ayda Buat Ni

Walaupun kita bakal beraya dalam musim Perintah Kawalan Pergerakan (PKP) yang akan membatalkan hasrat kita semua untuk pulang beraya di kampung. Namun persiapan raya harus dilakukan sebagai tanda kemenangan kita menahan lapar dan dahaga selama sebulan.

Yang tak boleh balik raya tu, relex! Jom lah beraya macam Ayda Jebat, Yaya Zahir, Jalaluddin Hassan dan keluarga ni. Sekurang-kurangnya terubat juga rindu di kampung halaman. Walaupun berjauhan raya tetap raya. Jangan sedih-sedih okey!

Guna ja teknologi sekarang, kan serba canggih. Jadi video call lah keluarga di kampung. Ala macam Ayda buat ni, lepas tu boleh tangkap gambar keluarga dengan cara yang rare ni. Baru lah tahun ini raya lain dari tahun tahun lepas.

Tapi apa yang Siti rasa tu, kami pun rasa! Lain betul cara raya kali ni kan.

Bercakap bab teknologi ni, teringat pula Ayda cakap beli barangan di Watsons secara online. Anda tak nak join ke? Ada banyak promosi hebat-hebat, yang penting jimat sehingga 50%. Bestnya bila syok membeli tapi tetap dapat potong harga. Semuanya di Watsons.

Bukan main Watsons punya iklan untuk jaga kebersihan diri ni. Al maklumlah nak raya kan. Kebersihan harus dijaga.

Cara paling mudah untuk anda dapat duit raya daripada Watsons ini adalah dengan anda mengisi butiran peribadi anda di aplikasi Watsons dan kemudian anda boleh nikmati RM10 duit raya!

Tawaran sehingga RM1,000,000 ini boleh dikatakan duit raya dari Watsons kepada anda yang menjadi pelanggan setia barangan ini.

Lagi syok, bila anda memborong di Watsons sekarang, anda juga boleh nikmati RM10 mata ganjaran untuk setiap ahli Watsons yang menawarkan sehingga RM1,000,000. Banyak tu, memang tak sia-sia lah anda beli di Watsons dalam tempoh sekarang.

Nak lagi jimat dengan Watsons, anda boleh layari E-Bazzar Watsons dengan potongan sehingga 50%. Ada macam-macam barangan di E-Bazzar Watsons ni antaranya makanan, biskut, hamper, set hadiah, kecantikan, penjagaan kulit, warna rambut, penjagaan badan dan kesihatan.

Anda boleh mula membeli hari ini sehingga 30 May ini di sini.

Jadi apa tunggu lagi, jom lah start memborong keperluan raya nanti. Sekurang-kurangnya kita semua akan kelihatan cantik dan bergaya di pagi Aidilfitri. Memang kali ini raya anda lebih istimewa dengan barangan Watsons.


“Isu Bantuan Khas Untuk Artis Insafkan Saya”

Bulan lalu hangat diperkatakan apabila beberapa artis memohon bantuan khas daripada kerajaan khusus untuk penggiat seni yang terjejas pendapatan ketika PKP sekaligus mengundang kecaman hebat daripada netizen.

Malah, Nabil Ahmad juga turut terkena tempiasnya apabila pengacara itu mengatakan luahan Black Hanifah dan Tomok bukan untuk diri mereka tetapi tetapi penggiat seni lain serta kru-kru yang terlibat dengan industri hiburan yang terkesan akibat PKP.

BACA: “Mohonlah Bantuan Macam Rakyat Biasa Yang Lain, Perlu Ke Ada Dana Spesifik?”

Bagaimanapun, Nabil berkata kontroversi itu menjadi titik tolak untuk dia memperbaiki tahap keimanan dalam diri. Malah, pengacara itu juga mengakui apa yang berlaku itu sebagai pengajaran terbesar dalam hidupnya.

“Saya sudah lama menerima hakikat bahawa kontroversi adalah sebahagian daripada kerjaya sebagai anak seni. Selagi bergelar artis, sampai bila-bilalah saya kena hadap perkara ini. Cuma apa yang saya nampak, kontroversi itu mendidik saya untuk lebih dekat dengan Tuhan dan al-Quran.

“Sebenarnya, saya bersyukur dengan isu yang tercetus itu. Secara tidak langsung, ia menjentik kesedaran dalam diri ini. Menurut seorang ustaz, jika kita seronok dengan pujian yang diberi dan kecewa dengan penghinaan, itu maknanya tahap keimanan kita masih lemah.

“Kenyataan itu bagaikan suatu tamparan buat saya. Ternyata, insiden itu mengubah perspektif saya untuk tidak terus hanyut dengan pujian dan rasa gundah apabila dikecam,” katanya kepada BH Online.

Dalam pada itu, Nabil turut meluahkan rasa syukur rezekinya tidak pernah putus meskipun industri hiburan terkesan susulan penularan wabak COVID-19.

“Saya percaya dengan konsep bersedekah. Lagi banyak kita memberi, insya-Allah akan ada rezeki lain Tuhan bagi. Alhamdulillah, jadual kerja saya sangat padat walaupun dalam tempoh PKP.

“Malah, setiap hari sehinggalah hari kelapan Aidilfitri, ada sahaja program yang perlu dijayakan,” katanya.

Terdahulu, Nabil memberikan pendapatnya mengenai bantuan untuk artis dimana dia berkata apa yang dibimbangkan adalah mereka yang bekerja di belakang tabir kerana tiada yang membantu.

Nabil turut mengharapkan agar Persatuan Seniman meminta bantuan atau peruntukan daripada pihak kerajaan bagi membantu penggiat seni yang terjejas sepanjang tempoh kuarantin ini.


Jinggo Perjelas Kenapa Tak Pilih Pelakon Lama Bawa Watak Opah

Sebut sahaja Bukan Gadis Biasa, pasti tahu drama tersebut kini trending dan sedang hangat ditayangkan dikaca televisyen. Walaupun ramai yang meminati drama tersebut, namun pasti tidak terlepas dari kritikan netizen.

Jika sebelum ini menerima kritikan teknik suntingan yang disamakan dengan budak sekolah oleh netizen, kali ini ada netizen yang mempersoalkan mengapa tidak ambil pelakon lama untuk watak wanita tua dalam drama tersebut.

Terkesan dengan komen netizen itu, pengarah drama Bukan Gadis Biasa, Azman Yahya atau Jinggo tampil menjelaskan mengapa dia untuk menggunakan pelakon lebih muda untuk membawakan watak Opah Aminah itu.

Menurutnya, penonton tidak faham bagaimana cara orang industri bekerja. Katanya, keputusan untuk menggunakan efek solekan bagi watak itu telah pun dipersetujui semua mereka yang terlibat dalam menjayakan drama berkenaan.

Jinggo berkata lebih mudah untuk mengenakan solekan kepada individu yang berusia 50 tahun berbanding dengan yang berusia 80 tahun. Jelasnya lagi, pelakon berusia mungkin tidak boleh menghafal dialog yang panjang.

Tambah Jinggo, pihaknya bimbang pelakon berusia akan kepenatan memandangkan babak yang dipegang Opah Aminah bukannya sedikit dan pelakon perlu berada di set hingga lewat malam dan mungkin akan kepenatan sehingga mengganggu proses penggambaran.

Dalam pada itu, Sheila Rusly dilihat turut tampil menjawab kritikan penonton dengan mengatakan sesiapa yang tidak puas hati atau tidak suka supaya tidak menonton drama tersebut.

Diharap penjelasan Jinggo itu dapat memuaskan hati penonton yang mengkritik drama tersebut. Ada sebab mengapa Sheila Rusly dipilih sebagai Opah Aminah.


Hafreez Adam Pernah Alami Tekanan Mental, Cederakan Diri

Meskipun bergelar selebriti, namun mereka juga manusia biasa yang kita tidak tahu perkara suka duka yang pernah dialami oleh mereka. Baru-baru ini, pelakon Hafreez Adam membuat pengakuan mengejut dimana dia pernah mengalami tekanan mental.

Menurut Hafreez, sejak kecil dia berhadapan beberapa isu mengecewakan dalam hidup yang dipendam sendiri dan tidak dikongsi dengan sesiapa termasuk ibunya. Hazfree berkata dia hanya bersekolah hingga darjah enam sahaja kerana masalah keluarga.

“Saya membesar dalam keluarga ibu bapa yang berpisah. Malah, saya bersekolah hingga darjah enam sahaja. Jadi, apabila meningkat remaja timbul perasaan memberontak dalam diri.

“Saya kecewa kerana terlalu memikirkan diri seorang yang gagal kerana tiada pelajaran. Saya tidak bersekolah ketika itu bukan kerana malas tetapi berhadapan dengan masalah keluarga,” katanya kepada Harian Metro.

Ujarnya, akibat terlalu memendam rasa dan berahsia segala masalah dihadapi sendirian, akhirnya memakan diri hingga dia bertindak mencederakan diri sendiri. Namun, dia meluahkan rasa syukur kerana berjaya bangkit dari kisah hitam itu.

“Saya sanggup mencederakan diri pada 2013 kerana tak tahan berhadapan pelbagai tekanan. Sukar untuk saya ungkapkan apa masalahnya tetapi ia sangat memberi tekanan dan mengganggu mental.

“Pun begitu, saya rasa syukur dan bertuah kerana ada beberapa rakan membantu dengan memberi kata-kata semangat. Saya dapat bangkit dan menjalani kehidupan yang baik,” katanya.

Bismillahirrahmanirrahim.First thing first. Content entry kali ini agak graphic. Diminta utk jgn baca if boleh trigger diri..https://t.co/0PHdsfwnPy pic.twitter.com/yfD6XqZqrF

Menerusi perkongsian di Twitter, Hafreez ada memuat naik satu pautan kepada penulisan blog yang ditulisnya 7 tahun lalu yang dipenuhi dengan kisah kehidupan gelapnya suatu ketika dahulu.

Dalam penulisan itu, Hafreez pernah menoreh lengannya berkali-kali dan mengatakan segala kesakitannya hilang apabila melihat darah yang mengalir dari lukanya itu. Malah, pelakon itu pernah membotakkan kepalanya kerana berasa marah.

“Sekuat mana pun kita. Akan ada satu ketika. Kita akan rebah. Aku tak keruan. Aku membotakkan separuh kepala kerana marah… depresi? Entahlah. Aku tak berani guna perkataan depresi tu sebenarnya sebab aku tak tahu apa yang sedang berlaku.

“Tapi itu benda pertama aku buat. Selepas beberapa hari aku mula mencederakan diri sendiri. Ya, aku toreh tangan aku! Perlahan-lahan. Mula daripada kecil kemudian semakin besar dan dalam. Sampailah lengan aku penuh parut.

“Apa yang aku tahu, itu caranya untuk rasa lega. Untuk keluarkan apa yang aku rasa masa tu. Bila darah mengalir keluar, itulah rasanya hilang semua kesakitan. Apa yang aku fikirkan? Aku akui itu buat aku rasa lega,” tulisnya di dalam blog terdahulu.

Kata Hafreez lagi, selepas kejadian itu dia terpaksa menyembunyikannya daripada pengetahuan rakan serumahnya dengan memakai baju berlengan panjang setiap hari. Ujarnya tiada siapa tahu tentang tindakannya itu.

“Tak ada seorang pun housemates aku tahu yang I was in deep shit masa mula-mula tu. Dan aku pandai sorok juga. hari-hari pakai baju lengan panjang/hoodies. Tapi Aiman, Hairie dan Haziqah selamatkan aku. Tolong aku berdiri balik,” katanya.

Dalam pada itu, Hafree meminta agar segala yang dicoretkannya itu dijadikan iktibar oleh para pembaca dengan tindakannya itu. Diharap semunya baik-baik sahaja untuk Hafreez.


Nora Danish Sebak Khatam Al-Quran 9 Malam Terakhir Ramadan

Nora Danish tidak dapat menahan sebak dan menitiskan air mata apabila berjaya khatam Al-Quran pada sembilan malam terakhir bulan kemuliaan Ramadan. Nora mengakui tidak mudah untuk khatam, malah tidak percaya berjaya melakukannya.

Menurut Nora, dia tergerak hati mengaji Al-Quran selepas melihat beberapa rakan artis berjaya khatam ketika Perintah Kawalan Pergerakan (PKP). Malah, dia sudah lama menyimpan niat untuk khatam, namun sibuk dengan jadual kerja yang padat.

“Ya Allah, syukur alhamdullilah. Mengalir air mata kegembiraan. Macam tak percaya dapat khatam pada 9 malam terakhir Ramadan. SubhanAllah. Allah Maha Mengetahui.

“Nampak mudah khatam ni bagi sesetengah orang, tetapi tidak bagi Nora. Dengan jadual yang padat, niat nak khatam bertahun tahun tersekat.

“Nak ajar Rayqal mengaji sebab MCO kan, takut lama berhenti mengaji dia lupa. Jadinya saya pula berminat dengan pen digital itu. Jadi saya pula start mengaji,” katanya.

Kata Nora, dia mengakui pada awalnya sukar untuk menghabiskan sehelai muka surat, namun lama-kelamaan dia berasa seronok sehingga tidak sabar untuk membacanya dan pernah membaca sebanyak 150 muka surat dalam sehari.

“Pada mulanya satu muka surat nak habiskan rasa susahnya. Lama2 lima muka surat, jadi 10, jadi 20, jadi 30 dan seterusnya sampai mencecah 150 muka surat satu hari.

“Sampai rasa tak sabar nak bangun tidur dan mula mengaji. MasyaAllah. Berkat Doa lepas solat bersungguh2 sampai menangis minta Allah berikan jalan mudah untuk mengaji,” ujarnya.


Joy Revfa Gembira Dapat Terawih Bersama Tunang, Bakal Mertua

Selamat mengikat tali pertunangan dengan ahli perniagaan dikenali sebagai Z.A pada 14 Mac lalu, usahawan kosmetik, Joy Revfa meluahkan rasa gembira apabila dapat menunaikan solat terawih bersama tunang serta keluarga bakal mertua.

Menerusi perkongsian di Instagram itu, Joy meluahkan rasa syukur dapat melakukan ibadah tersebut bersama orang yang tersayang di kediaman keluarga tunangnya.

Alhamdulillah.. baru selesai tadi. Kali pertama dapat berterawikh bersama tunang & bakal mertua di kediaman mereka ? #bestmoments #terawikh #syukur #ramadhan2020 #bondingtime ??

A post shared by  My NEW IG ? IG LAMA KENA HACK (@joyrevfa) on May 8, 2020 at 11:43am PDT

Sebelum ini, Joy berkata dia memilih untuk bernikah secara tertutup selepas Hari Raya Aidilfitri. Ujarnya dia merancang untuk langsungkan pernikahan di masjid namun bergantung pada keadaan ketika itu kerana bimbang dengan wabak COVID-19.

Hampir dua bulan mengikat tali pertunangan, wajah jejaka tersebut masih dirahsiakan kerana Joy bimbang tunangnya itu diganggu oleh pihak luar dan hanya akan mendedahkannya selepas mereka melangsungkan pernikahan.

Sebelum berkahwin dengan Hafiz Hamidun, Joy pernah mendirikan rumah tangga dan mempunyai seorang anak lelaki bernama Arryan Firdaus yang kini berusia empat tahun.


Zul Yahya Seru Pekerja Belakang Tabir Tinggalkan Industri Hiburan

Lebih 20 tahun bergelar anak seni, pelakon Zul Yahya menyeru penggiat seni terutamanya pekerja belakang tabir untuk meinggalkan industri hiburan dan mencari pekerjaan yang lebih diredai oleh Allah SWT.

Zul menyifatkan pekerjaan dalam industri hiburan dipenuhi dengan dosa dan hanya memikirkan keuntungan pihak-pihak tertentu sahaja. Zul turut berkata dalam industri hiburan turut berlaku rasuah dan salah guna kuasa untuk kepentingan diri.

korapsi , rasuah ,salah guna kuasa dan pentingkan keuntungan peribadi tak henti2 berlaku dalam industri film & drama tanahair

A post shared by  Zul Yahya (@zulyahya70) on May 13, 2020 at 1:27am PDT

“Saya nak kongsi satu perkara atas pengalaman dalam bidang ini lebih 20 tahun sebagai anak seni… untuk adik-adik, sahabat yang berada salam industri filem, drama tanah air terutamanya belakang tabir iaitu kru teknikal dan kru produksi.

“Saya nak syorkan kepada sahabat-sahabat, jom kita ubah kehidupan kita. Industry ini tak bawa ke mana-mana, tak ada keberkatan, kita banyak mana pun rasa tak cukup. Industri ini dipimpin sangat-sangat lari dari kehendak Allah SWT.

“Kita tahu banyak kaki ampu, berpuak-puak dan juga banyak pentingkan diri sendiri, banyaknya rasuah, bila mereka ada kuasa salah guna dan penuhkan diri untuk nafsu mereka,” katanya.

Dalam pada itu, Zul berkata pihak produksi hanya memikirkan keuntungan sahaja dan tidak menghargai penat lelah serta pengorbanan pekerja di belakang tabir. Kata Zul lagi, ketika ujian COVID-19 inilah kita diberi peluang untuk ubah jadi lebih baik.

“Ini yang kita nampak depan mata pernah berlaku nasib kru-kru semua kita tahu mereka bekerja susah payah keluar pagi balik pagi, kerja tak ikut tempat, makan merata-rata, pengorbanan dan usaha mereka tapi pihak atasan tak Nampak pengorbanan itu.

“Ramai sahabat-sahabat saya dulu penghujung kehidupan mereka taka da apa-apa dah la EPF tiada, insuran pun kadang hidup kadang tak hidup, kejayaan tak ada,” katanya.

Zul berkata lagi, dia bercakap berdasarkan pengalamannya, malah keputusannya untuk undur diri dalam industri hiburan merupakan yang keputusan terbaik buat dirinya.

“Saya bercakap berdasarkan pengalaman, itu satu sebab saya undur diri. Selagi belum ada corak baik selagi itu keberkatan taka ada, Sayang sedih tapi banyak jalan kita boleh usahakan, tinggalkan industri ini. Kita penat saja taka da siapa hargai,” jelasnya.


“Kekasih Saya Bukan Abang Uniform, Hanya Lelaki Biasa”

Selepas 3 bulan episod putus tunangnya berlalu, pelakon Zara Zya mengakui dirinya kini sedang bahagia bersama insan istimewa. Hangat diperkatakan bahawa kekasihnya itu bertugas dalam badan beruniform.

Bagaimanapun, Zara menafikan khabar angin itu dan mengatakan bahawa kekasihnya itu hanya lelaki biasa sahaja. Zara berkata, namun dia belum bersedia mendedahkan identiti kekasihnya itu kerana masih terlalu awal untuk berkongsikan mengenai hubungan mereka.

“Si dia bukan kalangan petugas keselamatan atau badan beruniform seperti yang didakwa. Siapakah gerangannya, biarlah dirahsiakan dahulu. Si dia banyak membantu dan berkongsi idea berbekalkan pengalaman dimilikinya yang turut aktif dalam kerja amal.

“Saya sangat selesa dengannya. Namun, masih terlalu awal untuk berkongsi lebih jauh mengenai hubungan kami,” katanya kepada BH Online.

Kini mengusahakan perniagaan makanan, Zara Zya Cooks, sejak beberapa bulan lalu, Zara berkata minatnya itu turut dikongsi bersama cinta hati yang dikenali, sejak tiga bulan lalu.

“Segala-galanya berlaku dengan pantas. Kami kenal sebagai rakan sekerja dan seterusnya, berputik rasa cinta. Dia menyokong usaha yang saya lakukan termasuk minat memasak.

“Alhamdulillah, saya mendapat maklum balas positif menyediakan juadah berbuka puasa bersama pasukan kerja. Apa yang penting, membeli sambil beramal,” katanya.

Zara pernah bertunang dengan pelakon Hafreez Adam pada 12 Oktober tahun lalu, namun, ikatan itu hanya bertahan tiga bulan.


Bella Astillah, Aliff Aziz Bakal Timang Anak Perempuan

Sekian lama netizen berteka-teki tentang status hubungannya dengan Aliff Aziz, Bella Astillah mengesahkan dia dan bekas suaminya itu sudah pun rujuk semula ketika masih dalam tempoh edah lagi.

Dalam pada itu, Bella turut mengakui dia kini sedang hamil anak kedua. Terbaru, Bella dan Aliff mengumumkan bahawa mereka bakal menimang cahaya mata perempuan dijangka lahir pada Julai depan.

BACA: Dicaci Rujuk Semula Dengan Aliff Aziz, Bella Astillah Maafkan Netizen

Alhamdulillah for this blessing of a suprise today. It's a GIRL! Terima kasih kepada semua yang mendoakan yang baik2 untuk saya sekeluarga. Thank you to mummy @bellaastillah for being strong through these tough times and also to babyboy @aydenadrean17 congratulations buddy, you'll be a big brother soon! May all go smooth and i see you two (and the new addition) soon insyaallah.

A post shared by  ????? ???? (@iamaliffaziz) on May 13, 2020 at 8:53am PDT

Perkara itu didedahkan menerusi siaran langsung di laman Instagram berikutan Bella tidak berada di sisi suaminya di Singapura berikutan tempoh Perintah Kawalan Pergerakan (PKP).

Menerusi video yang dikongsikan, Aliff dikelilingi oleh ahli keluarga termasuklah adiknya, penyanyi Aisyah Aziz, manakala Bella pula bersama dengan Ayden.

Dalam satu entri di Instagram, Aliff turut berkongsikan video ‘gender reveal’ serta mengucapkan terima kasih kepada isterinya kerana sentiasa kuat untuk menempuh segala dugaan lebih-lebih lagi ketika hamil anak kedua mereka.

Pada Mei tahun lalu, pasangan ini mengambil keputusan untuk bercerai selepas Aliff beberapa kali kantoi curang.


Peminat Mahu Peluk Islam Selepas Dengar Alunan Selawat Zizi Kirana

Masih mengekalkan imej bertudung ketika Ramadan, penyanyi Zizi Kirana turut memperbanyakkan ibadah di bulan mulia ini dengan memuat naik video mengalunkan selawat bersempena dengan hari Nuzul Al-Quran.

Namun apa yang menjadi perhatian adalah Zizi meluahkan rasa syukur dan tersentuh apabila menerima komen daripada peminat bukan Islam yang tertarik untuk memeluk agama Islam selepas mendengar alunan selawatnya itu.

“Ketika membaca komen itu, terus saya ucapkan Alhamdulillah dan Allahuakbar. Tak pernah saya terima komen sebegini dan sejujurnya, hati saya sangat tersentuh.

“Betapa besarnya kuasa Allah, siapa sangka lagu selawat yang saya sendiri rakamkan dengan hanya menggunakan telefon pintar dapat menyentuh dan membuka hati orang yang mendengar,” katanya kepada Harian Metro.

Turut berkongsikan komen peminat tersebut di Insta Story, Zizi berkata tindakannya itu bukan untuk membangga diri tetapi untuk memberitahu bahawa tindakannya itu memberi nilai besar buat orang lain.

“Saya kongsikan bukan kerana saya nak membangga diri atau apa, sebaliknya saya nak kongsikan dengan pengikut saya di Instagram bahawa ada benda yang kita rasakan kecil sebenarnya besar nilainya buat orang lain,” katanya.

Dalam pada itu, Zaizi kagum dengan peminatnya itu yang menggunakan nama Daniel Pang kerana benar-benar menghayati alunan tersebut.

“Dia benar-benar menghayati setiap perkataan itu kerana dia kongsikan sekali bahagian minit ke berapa yang paling disukainya.

“Saya juga ada sertakan lirik dalam bahasa Melayu dan juga bertulisan rumi untuk memudahkan orang yang mendengar menyanyikan bersama,” katanya.


Ustaz Ebit Lew Luah Rasa Syukur 10,000 Helai Kurta Sudah Siap

Meskipun berdepan pelbagai dugaan sebelum ini, Ustaz Ebit Lew meluahkan rasa syukur apabila butik miliknya iaitu Elew’s Design mendapat sambutan luar biasa dan tempahan tidak putus-putus daripada pelanggan sejak minggu lalu.

Tempahan naik mendadak sehinggakan Ustaz Ebit perlu mencari seramai 100 tukang jahit di kilang pakaiannya bagi memenuhi semua permintaan pelanggan. Terbaru, Ustaz Ebit memaklumkan bahawa sebanyak 10,000 helai pakaian kurta sudah pun disiapkan.

BACA: Tempahan Naik Mendadak, Ustaz Ebit Lew Cari 100 Tukang Jahit

Pohon doakan yer…syukur 10 ribu helai kurta @elews_design dah siap. Sekejap jer habis baru ini. Terima kaseh sokongan dan doa. Baru restock. Syukur. Siapa nak beli kurta boleh beli di link di shopee. Ada link di story. Online sahaja. Butik tutup. https://shopee.com.my/elewsdesign

A post shared by  Ebit Lew (@ebitlew) on May 12, 2020 at 8:45pm PDT

Menurutnya, pakaian sebelum ini sekejap sahaja sudah habis dijual dan baru sahaja menambah banyak lagi jumlah kurta untuk dijual secara online.

Menerusi perkongsian itu, Ustaz Ebit meluahkan rasa syukur dan berterima kasih di atas sokongan serta doa daripada orang ramai. Difahamkan, buat masa ini pembelian hanya boleh dilakukan secara online kerana butik ditutup buat sementara waktu.

Diruangan komen, rata-rata tumpang gembira di atas rezeki melimpah ruah yang diberikan oleh Allah serta mendoakan agar pendakwah dimurahkan rezeki untuk terus berbakti dalam membantu mereka yang memerlukan.


Awal Ashaari Mahu ‘Berkurung’ Pada Hari Raya

Meskipun kerajaan memberikan kelonggaran dalam perlaksanaan Perintah Kawalan Pergerakan Bersyarat (PKPB), namun Awal Ashaari, tidak teruja untuk keluar rumah. Menurut Awal dia tidak yakin dengan situasi diluar selagi vaksin belum ditemui.

Awal berkata, sebelum ini dia mengakui seronok apabila dapat keluar rumah, namun kini bimbang dengan penularan wabak COVID-19. Katanya lagi, setiap kali keluar membeli keperluan dia akan melakukan secepat mungkin dan akan terus pulang.

“Saya terpaksa bergegas ke sebuah pusat membeli-belah untuk membeli dakwat mesin pencetak untuk kerja sekolah anak, Lara Alana. Jika sebelum ini, rasa seronok bila dapat keluar rumah, tetapi sekarang perasaan sedikit berbeza sejak wabak COVID-19 menular. Saya buat pembelian secepat mungkin dan terus pulang ke rumah.

“Keadaan sekarang agak merumitkan apabila dikehendaki memakai topeng wajah dan berkongsi maklumat diri sebelum memasuki pusat membeli-belah.

“Bagi saya, agak melecehkan untuk seorang selebriti apabila perlu berkongsi maklumat, nombor telefon dan sebagainya. Bukan apa, saya cuma bimbang sekiranya ‘privasi’ terdedah, tetapi saya faham mereka juga perlu mematuhi Prosedur Operasi Standard (SOP),” katanya kepada BH Online.

Awal berkata keadaan hari ini sangat berbeza disebabkan pandemik COVID-19. Kebiasaannya mengambil masa singkat untuk membeli keperluan tetapi kini berbeza apabila orang ramai perlu beratur panjang dan menulis maklumat peribadi.

“Sepatutnya saya hanya memerlukan sekitar lima minit membeli dakwat mesin pencetak, tetapi ia menjadi berjam-jam. Nak masuk ke kedai kena beratur panjang, selain perlu menulis maklumat peribadi dan sentiasa memakai topeng muka.

“Jika tiada topeng, tidak dibenarkan masuk ke pusat membeli-belah. Saya lihat ia sudah menjadi aksesori wajib seperti telefon bimbit dan kunci kereta,” katanya.

Melihat situasi wabak COVID-19 yang belum pulih sepenuhnya, Awal berkata dia memilih untuk menyambut Syawal di rumah sahaja kerana bimbang dengan kesihatan anaknya yang masih kecil.

Bagaimanapun, dia dan isteri tetap akan berkunjung ke rumah keluarga dan mentua, tetapi dalam keadaan berhati-hati kerana orang tua yang uzur.


Tak Malu Niaga Tepi Jalan, Amir Raja Lawak Syukur Air Jagung Laku

Bulan Ramadan merupakan limpahan rezeki buat para peniaga, termasuklah buat pelakon dan pelawak Amir Raja Lawak yang meneruskan perniagaan Air Jagung Amirreka yang diusahakannya sejak tiga tahun lalu.

Menerusi perkongsian di Instagram, Amir dilihat aktif mempromosikan minuman jualannya dan turut menawarkan ‘Cash On Delivery’ (COD) untuk pelanggan yang ingin membeli susulan Perintah Kawalan Pergerakan Bersyarat.

Malah, Amir juga dilihat turut menjual air jagungnnya itu di tepi jalan dan sambutannya amat menggalakkan dimana dia berkongsikan hampir 100 botol minuman habis dijual dalam tempoh masa yang singkat.

Difahamkan, Amir juga turut mempunyai beberapa cawangan Air Jagung Amirreka di negeri lain antaranya di Sabah, Kuantan dan Selangor. Ramai tidak tahu Amir sebelum ini pernah mengusahakan perniagaan roti bakar namun tidak menjadi.

Hanya sekadar ‘suka-suka’ pada mulanya untuk berniaga, Amir berkata dia tidak sangka mendapat sambutan. Menurut Amir, pati air jagung tersebut dibuatnya sendiri dan mendapat resepi daripada rakannya.

Gigih mencari rezeki dibulan Ramadan, rata-rata netizen mendoakan agar pelawak itu sentiasa dimurahkan rezeki dan perniagaan tersebut bertambah maju.


“Saya Buat Kerja Amal Sejak 10 Tahun Lalu, Tapi Ramai Tak Tahu”

Meskipun sering terpalit kontroversi panas, namun sejak kebelakangan ini Zarina Anjoulie atau lebih dikenali sebagai Anju mendapat pujian apabila tampil menghulurkan bantuan kepada mereka yang memerlukan sepanjang tempoh PKP.

Bagaimanapun, ada yang mendakwa pelakon sensasi itu mengambil kesempatanuntuk meraih perhatian semata-mata. Menafikan dakwaan liar itu, Anju berkata sudah pun melakukan kerja kebajikan sejak 10 tahun lalu namun tidak diketahui ramai.

“Saya melakukan kerja kebajikan sejak 10 tahun lalu sebagai hobi. Bagaimanapun, tidak ramai yang tahu kegiatan saya. Ketika mula terbabit dalam projek amal, saya banyak membantu golongan memerlukan di daerah kediaman sahaja.

“Bagaimanapun, skop bantuan diperluaskan ke beberapa negeri lain selepas tempoh PKP. Namun, ada yang mendakwa saya mengambil kesempatan PKP untuk meraih perhatian,” katanya kepada BH Online.

Kini menjana pendapatan melalui ulasan produk di Instagram, Anju berkata dia lebih suka menggunakan duit poket sendiri sejak dahulu lagi untuk menghulurkan bantuan walaupun ramai yang mahu menghulurkan sumbangan wang ringgit.

“Biarpun tidak lagi berlakon, saya menjana pendapatan melalui ulasan produk IG. Alhamdulillah, hasil itulah saya gunakan untuk membantu mereka yang memerlukan. Saya berterima kasih kepada pengikut saya.

“Apabila mereka tahu saya menggunakan pendapatan yang dijana melalui IG review untuk diberi semula kepada masyarakat, ramai yang berminat menggunakan khidmat saya membuat ulasan produk mereka.

“Sebenarnya, ramai yang berminat menyumbang sedikit seorang, tetapi saya menolak wang mereka. Jika membabitkan kerjasama tanpa wang, saya terima. Ini kerana saya tidak mampu melakukan semua perkara sendirian,” katanya.


Terima 30 Jambak Bunga, A Aida Bersyukur Masih Jadi Rebutan

Meskipun usianya kini mencecah 50 tahun, namun penerbit terkenal, Datuk A Aida masih lagi tampil cantik dan muda. Baru sahaja menyambut ulang tahun kelahiran, Aida berkata dia menerima 30 jambak bunga daripada peminat.

Menurutnya lagi, meskipun hari kelahirannya sudah 22 hari berlalu, namun sehingga hari ini dia masih mendapat kiriman bunga. Bagaimanapun, dia turut merasa pelik kerana banyak bunga diterima tanpa nama pengirim.

“Alhamdulillah, saya berterima kasih pada semua yang menghantar kek, hadiah dan bunga. Kali ini saya pelik sebab banyak bunga tanpa nama pengirim yang saya anggap pengirim misteri. Daripada 30 jambak bunga yang diterima, 16 tidak ada nama pengirim.

“80 peratus adalah bunga mawar. Selain itu ada bunga tulip dan daisy. Pening kepala juga fikir siapa pengirim. Sampai sekarang tak tahu siapa,” katanya kepada Harian Metro.

Dalam pada itu, Aida tidak tidak menolak sekiranya bunga itu dikirim daripada lelaki misteri berbadan ‘sado’ yang ingin berkenalan dengannya dan meluahkan rasa syukur kerana masih mempunyai ramai peminat.

“Ramai yang tahu hati saya ini cepat cair kalau lelaki tu ‘sado’. Jadi, rasanya pengirim misteri itu mesti ‘sado’ semuanya. Alhamdulillah, masih menjadi rebutan. Sebab itu kena jaga badan dan penampilan. Biar kalah anak dara,” katanya.

Terdahulu, Aida mendedahkan tujuh lelaki datang mahu memikatnya selepas membuka tudung namun terpaksa menolaknya. Ujarnya, jika mahu memikatnya, lelaki itu haruslah berbadan sasa dan memiliki six pack.


Norlia Ghani Terkejut Tidak Layak Terima Baki BPN

Jika semalam, pelakon veteran Mak Wan memaklumkan permohonan Bantuan Prihatin Nasional (BPN) tidak lulus, kali ini Norlia Ghani pula turut menerima nasib sama. Bagaimanapun, lain pula situasi yang berlaku pada pelakon veteran itu.

Pelakon 72 tahun itu terkejut diberitahu tidak layak mendapat bayaran baki BPN sedangkan pembayaran fasa pertama sudah diterima April lalu. Lebih musykil apabila Lembaha Hasil Dalam Negeri (LHDN) memberitahu namanya berdaftar pada sebuah syarikat.

“Pada awalnya saya layak dan sudah pun terima pembayaran awal BPN pada April lalu dan sepatutnya akan terima baki selebihnya seperti orang lain. Tapi tiba-tiba bila saya periksa, tak layak pula.

“Jadi saya dan anak pergi la LHDN untuk bertanyakan perkara itu dan terkejut bila diberitahu yang saya tak layak sebab ada syarikat. Pihak LHDN cakap mungkin ada orang guna nama atau saya ada tanda tangan untuk mana-mana syarikat.

“Setahu saya memang tak pernah lagi saya buka syarikat atau mungkin saya sendiri yang bersikap cuai atau tak sedar beri tanda tangan pada kenalan. Benda itu saya tak perasan pula dan tak ingat,” katanya kepada mStar.

Norlia berkata dia pasrah jika tidak mendapat bantuan tersebut memandangkan ramai yang berkongsikan turut mengalami nasib sama sepertinya. Katanya lagi, Norlia berharap COVID-19 akan segera berakhir supaya dapat mencari rezeki semula.

“Saya pasrah sekiranya tidak dapat bantuan tersebut. Cuma saya berasa hairan tiba-tiba saya tak layak sebab tu saya pergi check di LHDN. Sebenarnya apa yang saya harapkan COVID-19 cepat berakhir.

“Bila wabak ini berakhir saya dapat kerja semula walaupun tak ada la banyak penggambaran. Tapi sekurang-kurangnya saya dapat cari rezeki sendiri,” katanya.


Netizen Gembira Datin Shahida Kongsi Foto Bersama Aliff Syukri

Terdahulu, hangat diperkatakan mengenai kemelut rumah tangga Datuk Seri Aliff Syukri apabila surat tuntutan cerai Datin Seri Nur Shahida tersebar di media sosial apabila didedahkan oleh Aliff sendiri di Instagram miliknya.

Bagaimanapun, baru-baru ini Aliff memberi bayangan rumah tangganya sudah kembali pulih. Aliff berkata selepas 4 bulan berjauhan dengan isteri dan anak-anak, dia memilih untuk kembali ke pangkuan keluarga.

BACA: Aliff Syukri Buang Ego, Kembali Ke Pangkuan Isteri Selepas 4 Bulan

Terbaru, Nur Shahida akhirnya dilihat memuat naik gambar bersama suaminya, sekaligus memberikan khabar gembira bahawa rumah tangga pasangan ini kembali harmoni seperti sedia kala. Menerusi entri tersebut, Shahida turut mengatakan sudah lengkap keluarga Raudhah Arshiyah.

Perkongsian itu mendapat pelbagai reaksi daripada netizen yang menzahirkan rasa syukur dan mendoakan agar rumah tangga pasangan itu akan kekal bahagia sehingga ke syurga.

Terdahulu, Aliff berkata isu rumah tangganya yang berlaku sebelum ini bukanlah gimik yang sengaja dicipta. Malah, Aliff mengakui bukan mudah untuk melalui ujian tersebut dan kini dia lebih menghargai keluarganya.


Rihana Oksana Dedah Leon Tak Selamat Duduk Di Malaysia

Tahun lalu hangat diperkatakan netizen mengenai bekas Ratu Rusia, Rihana Oksana dan anak lelakinya, Ismail Leon. Malah, hubungannya dengan Sultan Kelantan, masih menjadi tanda tanya, namun Leon sering disebut menjadi pewaris takhta.

Menerusi perkongsian terbaru di Instagram, Rihana memaklumkan bahawa dia merancang untuk berpindah ke luar negeri untuk menetap bersama anaknya. Ada netizen bertanyakan adakah Malaysia berada dalam senarai untuk dia menetap bersama Leon.

BACA: Sumber Istana Dakwa 2 Kali Rihana Oksana Tolak Ujian DNA

Tampil membalas komen netizen tersebut, Oksana seolah memberi gambaran bahawa anaknya tidak selamat jika berada di Malaysia.

Kenyataan Oksana itu sekaligus menimbulkan spekulasi netizen yang mendakwa wanita itu enggan menetap di Malaysia kerana bimbang anaknya itu akan dirampas oleh pihak Istana.

Bagaimanapun, Oksana menjelaskan sebab dia merasakan Leon tidak selamat di Malaysia kerana dia bimbang dengan soal politik dan sistem monarki di negara ini.

Oktober tahun lalu, Oksana memfailkan petisyen paterniti di Mahkamah Rusia menamakan Sultan Muhammad V sebagai defendan, selepas menuntut elaun bulanan sebanyak RM123,000 dan hartanah di Moscow dan London bernilai RM47 juta.

Ia selepas peguam Sultan Muhammad V menolak dakwaan Oksana bahawa beliau merupakan bapa kepada Leon. Dalam pada itu, Oksana menegaskan Leon merupakan anak hasil perkahwinan mereka dan mendakwa wajah anaknya seiras Sultan Muhammad V.


Elyana Henti Rawatan Kimoterapi, Beri Ruang Kepada Lebih Memerlukan

Masih bertarung melawan kanser Limfoma yang dihadapinya sejak lapan tahun lalu, penyanyi Elyana memberitahu dia memilih untuk tidak menyambung rawatan kemoterapi bagi merawat penyakitnya itu.

Elyana berkata dia tidak lagi ke hospital untuk menjalani pemeriksaan kesihatan kerana ingin memberi ruang kepada mereka yang lebih memerlukan untuk menggunakan kemudahan di hospital.

“Sekarang, negara kita sedang dilanda Covid-19. Jadi, saya rasa lebih ramai lagi orang yang memerlukan kemudahan di hospital berbanding saya.

“Lagi pula, saya sendiri sudah lama sakit dan dapat tahu situasi penyakit saya sekiranya ia teruk. Setakat ini, Alhamdulillah,” katanya kepada Harian Metro.

Menurut Elyana, kali terkahir dia menjalani rawatan adalah pada awal tahun lalu. Ujarnya, dia sepatutnya menjalani rawatan kemoterapi namun tidak berbuat demikian kerana memikirkan tanggungjawabnya sebagai seorang ibu.

“Ketika itu, saya menjalani rawatan kecemasan iaitu radioterapi memandangkan kanser sudah menular dan memberi kesan buruk pada tulang serta saraf saya. Penularan itu menyebabkan saya hampir lumpuh.

“Selepas itu, doktor menyarankan saya supaya menjalani rawatan kemoterapi, tapi saya tak buat kerana banyak perkara yang saya fikirkan antaranya tanggungjawab saya dan juga anak-anak yang sedang membesar,” katanya.


Fatin Afeefa Dedah Ukuran Pinggang Hanya 24 Inci

Meskipun sudah bergelar ibu kepada dua orang cahaya mata, namun Fatin Afeefa tetap tampil cantik seperti anak dara. Ramai yang berpendapat usianya yang masih muda membuatkan pelakon ini mudah untuk memiliki tubuh menawan.

Tetapi tanpa usaha dan gaya hidup sihat, pasti akan berdepan masalah berat badan. Fatin mendedahkan ukuran pinggannya hanya 24 inci sahaja. Tidak lokek berkongsikan amalan dilakukan untuk mendapat ukuran pinggang ideal.

BACA: Tak Kisah Dikecam, Fatin Afeefa Muat Naik Foto Dalam Tab Mandi

“Akhirnya pinggang saya mencecah 24 inci. Baby pooch is still there but im working on it. Fa punya rutin setiap hari is lots of oblique dan abs workout. Planking too! Anda of course pakai sexy Curve 8 jam sehari. Mostly time tidur,” katanya.

Buat para ibu yang mahu miliki pinggang langsing selepas bersalin, bolehlah ikut petua Fatin Afeefa. Tapi apa yang paling penting, jaga pemakanan dan rajin bersenam.

Fatin Afeefa sebelum ini pernah mendirikan rumah tangga bersama pelakon filem Juvana, Adam Shaaz pada 21 Disember 2013. Namun, perkahwinan mereka hanya mampu bertahan 4 tahun sahaja apabila memutuskan untuk bercerai pada 30 Mei 2017.